GAGAL LETAKKAN AHMAD MASLAN TIMBALAN SPEAKER DENGAN CARA JANTAN TANDA ISMAIL SABRI TIADA KEKUATAN

Hasrat seorang pemimpin UMNO, Ahmad Maslan untuk menjadi Timbalan Speaker Parlimen, meskipun telah membentangkan manifesto 20 pembaharuan yang mahu dilakukannya, akhirnya tertangguh ke sidang Dewan Rakyat berikutnya iaitu pada penghujung Oktober akan datang.
Ini berikutan Ahli Parlimen Pontian dan Setiausaha Agung UMNO itu pasti akan kalah jika usul pemilihan jawatan itu terus diadakan semalam sebagaimana yang dijadualkan.
Ia kerana difahamkan Ahli-Ahli Parimen Bersatu dan beberapa wakil rakyat Bebas enggan memberi sokongan kepada Ahmad Maslan atas kedudukannya sebagai salah seorang kluster mahkamah yang kes penggubahan wang haram terhadapnya masih lagi dibicarakan.
Tanpa sokongan mereka itu, Ahmad Maslan yang pencalonannya adalah untuk mewakili UMNO bagi menggantikan Azalina Otman Said yang meletakkan jawatan, beliau tentu saja akan kecundang kepada calon blok pembangkang, Nga Kor Ming yang juga Ahli Parlimen Teluk Intan.
Kekalahan Ahmad Maslan akan memberi malu besar kepada Perdana Menteri, Ismail Sabri Yaakob yang dijadual mengemukakan usul pemilihan Timbalan Speaker itu.
Bagi mengelakkan UMNO dan Perdana Menteri, Ismail Sabri daripada UMNO mendapat malu atas tewasnya Ahmad Maslan itu, maka pemilihan Timbalan Speaker ditangguhkan ke sidang Parlimen akan datang bagi membolehkan pindaan Perlembagaan dilakukan terlebih dahulu.
Pindaan Perlembagaan yang bakal dilakukan ialah menambah jawatan Timbalan Speaker daripada dua sebagaimana yang ada sekarang kepada tiga, dengan salah seorang daripadanya diperuntukkan kepada calon blok pembangkang.
Melalui pindaan itu, Ahmad Maslan bersama Nga Kor Ming yang telah dicalonkan bagi jawatan Timbalan Speaker akan senang-senang menang dengan selesa dan percuma.
Mereka akan menjadi Timbalan Speaker Parlimen bersama Rashid Hasnon yang sedia memegang jawatan itu sejak era kerajaan PN berkuasa bagi mewakili Bersatu.
Apa yang nyata di sini, dengan kerajaan terpaksa melakukan pindaan Perlembagaan bagi membolehkan Ahmad Maslan diberi kedudukan sebagai Timbalan Speaker, ia adalah tanda kegagalan Ismail Sabri sebagai Perdana Menteri yang mewakili UMNO.
Bermakna beliau telah gagal memujuk dan meyakinkan Ahli-Ahli Parlimen Bersatu dan Bebas yang berada dalam kerajaan untuk memberi sokongan kepada Ahmad Maslan.
Kenapa Ismail Sabri gagal memujuk dan meyakinkan mereka?
Di mana wibawanya sebagai Perdana Menteri?
Jika Ahli-Ahli Parlimen Bersatu dan Bebas menghormati kedudukannya sebagai Perdana Menteri yang mewakili UMNO, tidak sepatutnya pencalonan untuk meletakkan Ahmad Maslan sebagai Timbalan Speaker tidak mendapat sokongan.
Kalau dalam kes Ahmad Maslan pun Ismail Sabri gagal memperjuangkan kepentingan UMNO dan kumpulan sesama dalam parti yang turut menyokongnya sebagai Perdana Menteri, bagaimana beliau mahu diyakini untuk memperjuangkan hal-hal yang lain?
Selain itu, dengan kerajaan pimpinannya juga telah mengadakan MOU dengan PH, seharusnya Ismail Sabri juga ada kekuatan untuk memastikan Ahmad Maslan diberi kemenangan percuma dengan Nga Kor Ming dipastikan menarik diri daripada pencalonannya.
Kenapa Ismail Sabri tidak mampu melakukan perundingan sebegitu dengan PH?
Jika untuk memastikan usul undi percaya dan Belanjawan 2022 dapat diluluskan, beliau sanggup menandatangai MOU dengan PH, kenapa untuk menyelamatkan maruah UMNO melalui pemberian sedikit harta rampasan perang kepada Ahmad Maslan, ia tidak mampu dilakukan?
Sampai perlu dipinda Perlembagaan untuk meletakkan wakil UMNO sebagai Timbalan Speaker, walhal Perdana Menteri adalah daripada UMNO, ini adalah sejarah paling memalukan bagi parti itu.
Termenjadinya Ahmad Maslan sebagai Timbalan Speaker nanti tidak memberi makna apa-apa sebenarnya, baik kepada dirinya mahu pun UMNO kerana ia diperolehinya bukan saja cara yang betul-betul jantan.
Apalah sangat nak dibanggakan dengan jadi Timbalan Speaker cara betina melalui pindaan Perlembagaan seperti itu? –
ShahbudinHusin 15/09/2021.

3.5

2

votes
Article Rating
Kongsikan artikel ini


MOU DENGAN PH BERI KELEBIHAN HAMZAH DILANTIK TPM….

Rasanya ramai yang tidak mengetahui bahawa di sebalik termetrainya MOU Transformasi dan Kestabilan Politik antara kerajaan dengan blok pembangkang PH pada petang Isnin lalu, orang penting di belakang tabir dalam menentukan kesuksesannya ialah Hamzah Zainuddin.
Hamzah yang merupakan Menteri Dalam Negeri dan Setiausaha Agung Bersatu bukan saja merupakan perancang utama sejak awal lagi, bahkan telah memainkan peranan sangat penting bagi pihak Perdana Menteri, Ismail Sabri Yaakob sehingga berjayanya MOU itu ditandatangani oleh kedua-dua belah pihak.
Difahamkan peranan Hamzah boleh dikata sampai ke tahap menyeluruh bermula daripada awal hinggalah MOU itu selesai ditandatangani, termasuk dalam berurusan dengan pemimpin-pemimpin PH.
Mereka yang tahu berkaitan dengan perkara itu memberitahu, peranan Hamzah malah sehingga ke peringkat menentukan tempat dan bilik untuk majlis itu diadakan.
Kata mereka, pemilihan Bangunan Parlimen dan penentuan bilik di dalam bangunan tersebut untuk majlis berkenaan adalah diputuskan oleh Hamzah.
Pemilihan Bangunan Parlimen dibuat kerana Hamzah merasakan ia sebagai tempat yang dirasakan paling sesuai bagi acara bersejarah itu, di samping bilik yang dipilih pula dapat memberi keselesaan kepada Ismail Sabri untuk menghadirinya.
Dengan berjayanya MOU itu ditandatangani yang dari segi politiknya memberi Ismail Sabri laluan selesa mengemudi negara sekurang-kurangnya sehingga PRU15 akan datang, Perdana Menteri difahamkan amat berpuas hati dengan kerja yang dilakukan Hamzah itu.
Lebih-lebih lagi dengan perancangan dan keselesaan yang diberi kepada Ismail Sabri untuk hadir tanpa berdepan banyak kesukaran, Hamzah boleh dianggap telah berjaya menjalankan tugasnya dengan cemerlang.
Dengan kejayaan Hamzah bersama MOU tersebut, beliau kini disebut-sebut sebagai pilihan yang sedang melekat di hati Ismail Sabri untuk dilantik sebagai Timbalan Perdana Menteri.
Seorang pemimpin Bersatu yang agak dekat dengan Hamzah tidak menolak Ahli Parlimen Larut itu akan dilantik ke jawatan nombor dua dalam kerajaan dalam waktu terdekat ini.
“Saya difahamkan perlantikan Hamzah akan dibuat sebaik saja sidang Parlimen yang sedang berjalan ini berakhir,” kata pemimpin Bersatu berkenaan dengan yakin.
Katanya, kalangan yang dekat dengan Hamzah juga menyebut perkara yang sama iaitu Menteri Dalam Negeri itu akan dinaikkan pangkatnya tidak lama lagi.
Hamzah sendiri, tambah beliau, bila diusik dengan kemungkinan itu hanya membalasnya dengan senyuman meleret yang penuh makna.
Pemimpin Bersatu itu menambah lagi, dengan kerja sempurna yang berjalan dilakukan Hamzah dalam merealisasikan MOU dengan PH itu, Ismail Sabri sebenarnya tiada pilihan lain dalam mengisi kekosongan jawatan Timbalan Perdana Menteri dan serta bagi meringankan tugas Perdana Menteri.
“Hamzah adalah pilihan yang sesuai buat Ismail Sabri,” katanya.
Sebelum ini, sebaik Ismail Sabri dilantik menjadi Perdana Menteri, nama yang paling disebut-sebut akan dijadikan Timbalan Perdana Menteri dalam kerajaan pimpinannya ialah Azmin Ali.
Azmin bukan saja calon pilihan yang dicadangkan oleh Bersatu, malah merupakan keutamaan yang cuba ditonjolkan oleh Mahiaddin Md Yasin sendiri sebagai Timbalan Perdana Menteri.
Begitu pun, dalam sususan kabinet yang dibentuknya, Ismail Sabri tidak mengisi jawatan Timbalan Perdana Menteri dan mengekalkan gaya Mahiaddin sebelum ini iaitu mewujudkan empat jawatan menteri kanan.
Ismail Sabri dikatakan agak keberatan untuk melantik Azmin sebagai Timbalan Perdana Menteri berikutan imejnya yang sudah tercalar di mata umum dan beliau bimbang tidak terpikul dek bebanan tersebut.
Meskipun Azmin berkedudukan salah seorang menteri kanan, tetapi beliau tidak diberi sebarang peranan mewakili kerajaan dalam rundingan berkaitan MOU dengan PH itu.
Sebaliknya, peranan utama telah diberi kepada Hamzah yang bersama kejayaannya melaksanakan tugas itu dengan cemerlang serta mampu membuatkan Ismail Sabri bernafas selesa, perlantikannya sebagai Timbalan Perdana Menteri dikatakan tidak dapat dielakkan lagi.
Lagi pun dengan bebanan tugasnya dan pelbagai masalah di sekitarnya, Ismail Sabri tidak mungkin mampu berlama-lama tanpa ada seorang Timbalan Perdana Menteri membantunya. –
ShahbudinHusin 16/09/2021.

5

3

votes
Article Rating
Kongsikan artikel ini


PARLIMEN BUBAR SELEPAS JULAI 2021 BERI RUANG ISMAIL SABRI AMBIL ALIH KEPIMPINAN UMNO LEBIH DULU SEBELUM PRU

Antara perkara yang dipersetujui dalam MOU yang dimetrai oleh kerajaan dengan PH ialah Parlimen tidak akan dibubar sebelum 31 Julai tahun depan.
Ia bertujuan agar beberapa rang undang-undang yang dipersetujui bersama dalam MOU itu dapat dibentangkan di Parlimen dan seterusnya diluluskan tanpa banyak masalah.
Antaranya ialah rang undang-undang anti lompat, undi 18 dan tempoh seseorang memegang jawatan Perdana Menteri tidak melebihi 10 tahun.
Bermakna, sekurang-kurangnya sehingga 31 Julai tahun depan, Ismail Sabri Yaakob akan terus kekal mengetuai kerajaan yang dipimpinnya sekarang.
Selain tidak membubarkan Parlimen sebelum Julai tahun depan, secara tersiratnya juga melalui MOU itu Ismail Sabri memperolehi jaminan sokongan daripada PH untuk terus menyokongnya jika ada pihak lain seperti kelompok tertentu dalam UMNO atau puak kiri Bersatu misalnya, yang ingin menjatuhkannya.
Tarikh tersebut adalah berbeza dengan tawaran kerjasama rentas parti oleh Mahiaddin Md Yasin sebelum ini yang menjanjikan PRU15 akan diadakan selewat-lewatnya Julai 2022.
Dalam erti kata lain, Mahiaddin menawarkan PRU15 akan diadakan sebelum Julai, manakala Ismail Sabri hanya akan membubarkan Parlimen selepas Julai 2022.
Apakah makna selepas Julai 2022 itu?
Dalam hal berkaitan, harus difahami bahawa dalam surat kelulusan Pejabat Pendaftar Pertubuhan atau RoS memberi kebenaran penangguhan pemilihan UMNO selama 18 bulan ialah pemilihan parti itu mesti diadakan sebelum Disember 2022.
Boleh jadi atau atau biasanya pemilihan UMNO peringkat pusat akan diadakan pada Oktober atau November 2022.
Biasanya juga pada Julai sehingga Oktober akan berlangsung pemilihan UMNO di peringkat cawangan dan bahagian-bahagian.
Ini bererti, adalah tidak mungkin Ismail Sabri bertindak membubarkan Parlimen sebaik saja bulan Julai berakhir kerana pada waktu itu UMNO peringkat cawangan dan bahagian seluruh negara sedang sibuk mengadakan mesyuarat masing-masing.
Tempoh selepas itu juga tidak sesuai untuk diadakan PRU15 berikutan pemilihan UMNO peringkat pusat mesti diadakan sama ada Oktober atau November iaitu sebelum Disember 2022.
Apatah lagi dengan UMNO sudah jadi kerajaan sekarang, kemeriahan berkempen, membelanja perwakilan makan di hotel-hotel dan sebagainya seperti sebelum ini sudah pasti kembali semula dengan sendirinya.
Ia bermakna tempoh berkempen yang munasabah haruslah diperuntukkan.
Makna kata, tarikh paling sesuai untuk Ismail Sabri membubarkan Parlimen ialah pada awal 2023 iaitu selepas pemilihan UMNO diadakan.
Berdasarkan kedudukannya sebagai Perdana Menteri ketika ini sementara Presiden UMNO, Ahmad Zahid Hamidi sedang dibicarakan di mahkamah, begitu juga dengan Timbalan Presiden UMNO, Mohamad Hasan tiada apa-apa jawatan dalam kerajaan, hampir pasti pemilihan UMNO tahun depan akan menyaksikan perubahan teraju kepada kepimpinan baru.
Mudah kata, melalui MOU yang memberi keselesaan kepada Ismail Sabri mengadakan PRU15 hanya selepas Julai 2022, ertinya selamat jalanlah buat kumpulan kluster mahkamah dalam UMNO dan mereka yang menjadi penyokongnya sekarang ini.
Tiada ruang atau kalau ada ruang pun, semakin sempit untuk kluster mahkamah mampu mengekalkan jawatan mereka.
Ismail Sabri akan mendepani PRU15 dengan beliau sendiri akan mengetuai UMNO pada waktu itu. –
ShahbudinHusin 16/09/2021.

4

3

votes
Article Rating
Kongsikan artikel ini


MENJAWAB 10 KEKELIRUAN TENTANG PH SETELAH MOU DITANDATANGANI

Soalan No.1 : Adakah Pakatan Harapan (PH) telah menyerah kalah kepada kerajaan Ismail Sabri Yaakob apabila menandatangani Memorandum Persefahaman dengan Kerajaan?
Jawapan No.1 : Tidak. PH tidak menyerah kalah. PH tetap memainkan peranannya sebagai pembangkang yang bertanggungjawab di dalam Parlimen dan di luar Parlimen.
Soalan No.2 : Benarkah PH tidak lagi memainkan peranan sebagai pemantau kepada Kerajaan dalam melakukan semak dan imbang?
Jawapan No.2 : Tidak benar anggapan itu. Malah di dalam Memorandum Persefahaman itu disebut secara bertulis tugas dan peranan PH sebagai Pembangkang untuk melaksanakan tugas semak dan imbang.
Soalan No. 3: Tidakkah dengan menandatangani Memorandum Persefahaman tersebut PH telah dianggap mengiktiraf Kerajaan Ismail Sabri Yaakob?
Jawapan No.3: Isu mengiktiraf Kerajaan sekarang tidak berbangkit. Ismail Sabri Yaakob telah dilantik oleh Yang di-Pertuan Agong secara sah. Jemaah Menterinya juga telah dibentuk secara sah. Kerajaannya sah dari segi undang-undang dan Perlembagaan.
Soalan No. 4: Adakah PH tidak berminat lagi untuk membawa usul Undi Percaya atau Undi Tak Percaya terhadap Ismail Sabri Yaakob sebagai Perdana Menteri di Dewan Rakyat?
Jawapan No.4: PH tidak berhasrat untuk membawa usul tidak percaya terhadap Perdana Menteri Ismail Sabri. Kerajaan yang patut membawa Usul Percaya terhadap Perdana Menteri Ismail Sabri seperti yang dititahkan oleh Yang di-Pertuan Agong pada 17 Ogos 2021 di Istana Negara di hadapan ketua-ketua semua parti politik.
Soalan No.5 : Adakah benar tujuan Perdana Menteri Ismail Sabri menandatangani Memorandum Persefahaman ini untuk mempastikan Kerajaan pimpinanya tidak tumbang di Parlimen?
Jawapan No.5 : Saya percaya itu adalah satu daripada banyak sebab.
Soalan No.6 : Kenapa PH tidak berusaha lagi untuk mendapatkan semula mandat rakyat untuk menjadi kerajaan sebelum Pilihanraya Umum ke-15?
Jawapan No. 6 : Pilihanraya umum Ke-15, tidak lama lagi. Ada baiknya masa sekarang kedua-dua pihak, parti pembangkang dan parti kerajaan tumpukan kepada dua perkara utama, iaitu melawan wabak Covid-19 dan memulihkan semula ekonomi.
Soalan No.7 : Apa kesan penting dari Memorandum Persefahaman yang ditandatangani itu dari segi ketenteraman dan kestabilan politik?
Jawapan No.7 : Di persetujui di dalam Memorandum Persefahaman tersebut bahawa PRU-15 tidak akan diadakan sebelum 31 Julai 2022. Ini membawa makna terdapat keadaan yang pasti dan tempoh bertenang. Di pihak kerajaan boleh tumpukan kerja-kerja mentadbir negara untuk melawan pandemik Covid-19 dan pemulihan ekonomi.
Soalan No. 8: Apa pentingnya tempoh 31 Julai 2022 itu kepada PH?
Jawapan No.8: Dalam tempoh 10 bulan itu, adalah masa yang cukup untuk Kerajaan melaksanakan kebanyakan terma-terma yang telah dipersetujui di dalam Memorandum tersebut. PH akan turut memantau perlaksanaan Memorandum tersebut. Kejujuran dan kesungguhkan Kerajaan akan dapat diukur dan dilihat dalam tempoh tersebut.
Soalan No.9 : Adakah tempoh terakhir persefahaman itu pada 31 Julai 2022?
Jawapan No.9: Tempoh itu untuk menwujudkan satu tempoh yang memberi kepastian bahawa tidak ada pilihanraya umum diisytiharkan dengan mengejut. Parlimen tidak dibubarkan oleh Perdana Menteri sesuka hatinya sebelum 31 Julai 2022.
Soalan No.10: Apa pendirian PH jika Perdana Menteri Ismail Sabri berhasrat kerajaannya terus mentadbir sehingga tempoh penuh Parlimen Ke-14 ini hingga tahun 2023?
Jawapan No.10 : Hak kuasa prerogative Perdana Menteri untuk menentukan tarikh pembubaran parlimen dan mengadakan pilihanraya tertakluk kepada persetujuan Yang di-Pertuan Agong seperti kehendak Perlembagaan Persekutuan tidak akan diganggu oleh PH. PH hanya mahukan kepastian seperti yang telah dipersetujui di dalam Memorandum Persefahaman bahawa PRU-15 hendaklah diadakan selepas 31 Julai 2022. Jika Perdana Menteri Ismail Sabri mahu mengadakan PRU-15 pada tahun 2023 misalnya, PH tidak ada halangan. Tidak ada bantahan.
( Nota: Tulisan ini adalah pendapat peribadi saya, sebagai Ahli Parlimen Pasir Gudang. Ia tidak mewakili pendirian rasmi Pakatan Harapan. Segala kelemahan, kekurangan, kurang tepat mahupun kesilapan adalah tanggungjawab saya sendiri)
HASSAN ABDUL KARIM
Ahli Parlimen Pasir Gudang (Keadilan/PH)
Jumaat 17 September 2021.

5

1

vote
Article Rating
Kongsikan artikel ini


PM DIINGATKAN MOU TERBATAL JIKA ASAS PERLEMBAGAAN TERJEJAS

DAP ingin menyatakan kebimbangan terhadap keputusan Pertubuhan Peladang Kebangsaan (NAFAS) memilih Zamri Yaakob, abang kepada Perdana Menteri Ismail Sabri Yaakob, sebagai Pengerusi baru mereka.
Walaupun Memorandum Persefahaman (MOU) bagi Transformasi dan Kestabilan antara Perdana Menteri dan PH tidak menyebut sebarang perkara mengenai pelantikan Kabinet atau GLC, tidak ada keraguan bahawa pelantikan yang berbentuk habuan politik sebagai pertukaran untuk sokongan, konflik kepentingan atau nepotisme akan meningkatkan pengawasan atau keraguan yang lebih besar mengenai komitmen kerajaan terhadap reformasi institusi yang disebut di dalam MOU.
MOU berkenaan tertumpu pada Pelan Reset COVID-19 Negara untuk mengatasi kegagalan masa lalu bagi mengurus pandemik COVID-19 dengan lebih baik supaya membolehkan ekonomi dibuka semula dan Rancangan Pemulihan Ekonomi RM45 bilion untuk mengeluarkan ekonomi daripada kemelesetan serta bidang-bidang reformasi institusi yang dipersetujui oleh kerajaan dan PH.
Walaupun MOU berkenaan tidak meliputi bidang-bidang lain yang tidak disebutkan, izinkan saya menyatakan dengan tegas bahawa jika hak-hak asas perlembagaan terjejas, MOU berkenaan juga akan berhenti berkuat kuasa dan terbatal.
Hak-hak asas perlembagaan ini akan merangkumi sebarang percubaan untuk menggugat hak orang Islam dan status agama Islam serta hak orang bukan Islam dan kebebasan beragama bagi mengamalkan agama mereka sendiri di kalangan orang bukan Islam.
Kumpulan rasis dan ekstremis dalam kerajaan perlu menghentikan niat untuk melaksanakan undang-undang Syariah kepada orang bukan Islam atau menyekat amalan agama mereka berdasarkan Perlembagaan Persekutuan.
Menyentuh hak perlembagaan rakyat Malaysia, sama ada orang Islam atau bukan Islam, bukan cara “Keluarga Malaysia” yang didukung oleh Perdana Menteri.
LIM GUAN ENG
Setiausaha Agung DAP.

5

2

votes
Article Rating
Kongsikan artikel ini


AHLI MT UMNO NASIHAT AHMAD MASLAN TARIK DIRI

Ahmad Maslan wajar tarik diri dan batal hasrat tanding jawatan Timbalan Speaker pada bulan Oktober nanti.
Katanya Perdana Menteri yang cadang nama Ahmad Maslan. Tetapi MP PPBM mungkin kekal tidak sokong. Pengundian minggu lalu tangguh kerana sokongan tidak solid.
Ahmad Maslan salah seorang MP UMNO yang tidak sokong Muhyiddin sebagai PM.
Ada komen penyokong PPBM, “Kalau kau tidak sokong, kenapa kami kena sokong”.
Tiada jaminan MP PH akan sokong Ahmad Maslan walaupun pembangkang akan dapat satu kuota jawatan Timbalan Speaker.
Apakah itu kosmetik?
Sebab itu lebih baik tarik diri dan jauhkan diri dari politik kosmetik.
DR. PUAD ZARKASHI
Ahli MT UMNO.

3

2

votes
Article Rating
Kongsikan artikel ini


AHMAD MASLAN YANG MALANG…..

Nasib yang menimpa Setiausaha Agung UMNO, Ahmad Maslan dalam soal pemilihannya yang tertunda sebagai Timbalan Speaker Parlimen adalah sesuatu yang cukup malang bagi dirinya.
Ia bukan saja memperlihatkan Perdana Menteri, Ismail Sabri Yaakob gagal memperjuangkan nasibnya dan kepentingan UMNO, malah juga menunjukkan jawatan itu sudah tidak berharga lagi buat Ahmad Maslan.
Sampai pindaan Perlembagaan terpaksa dilakukan untuk menambah jawatan Timbalan Speaker daripada dua kepada tiga dengan tujuan agar beliau memperolehi jawatan tersebut secara mudah atau automatik, nilai jawatan itu sudah tiada makna lagi kepadanya.
Sebab itu, dalam hal ini, jika Ahmad Maslan ada maruah dan harga diri, pilihan yang terbaik buatnya ialah menarik diri dengan segera daripada terus dicalonkan.
Ini kerana pemilihan beliau pada hujung Oktober nanti untuk menduduki jawatan tersebut bersama seorang wakil daripada blok pembangkang, maknanya pemilihan beliau itu tetap tidak mendapat sokongan daripada Ahli-Ahli Parlimen Bersatu yang sekarang ini menolaknya.
Walaupun hanya nama beliau mewakili UMNO dan Nga Kor Ming daripada blok pembangkang yang dicalonkan untuk mengisi dua jawatan Timbalan Speaker dan apabila diumumkan menang secara automatik, kemenangannya adalah kemenangan yang cacat serta memalukan.
Realitinya, kemenangan beliau nanti bukan kerana sokongan atau kepercayaan daripada Ahli-Ahli Parlimen blok kerajaan, tetapi disebabkan adanya pindaan Perlembagaan dengan menambah jumlah jawatan.
Realitinya juga, Ahli-Ahli Parlimen Bersatu tetap dikira tidak menyokong pencalonannya.
Di mana Ahmad Maslan dan UMNO nak letak muka dengan keadaan itu, sedangkan UMNO yang mengetuai kerajaan dan Perdana Menteri sendiri datang daripada UMNO?
Lagi pun, dengan memegang jawatan Timbalan Speaker Parlimen nanti, status beliau sebagai ahli kumpulan kluster mahkamah dalam UMNO tetap tidak tidak berubah.
Keadaan dirinya bukan saja tidak menjadi bersih secara automatik dengan adanya jawatan Timbalan Speaker itu, malah tetap perlu berulang alik ke mahkamah untuk menghadiri perbicaraan berkaitan kes penggubahan wang haram sedang dihadapinya.
Oleh kerana Bersatu sebelum ini menentang sebarang pemberian jawatan kepada kluster mahkamah dan meletakkan ia sebagai syarat sokongan PN kepada Ismail Sabri, kedudukan kerajaan akhirnya akan terus berada dalam ketidakstabilan dalam tempoh yang berpanjangan.
Bersatu tentu saja tidak akan berdiam diri daripada mengkritik Perdana Menteri dan UMNO kerana meletakkan Ahmad Maslan bagi menduduki jawatan itu, lebih-lebih lagi sehingga sanggup meminda Perlembagaan bagi tujuan itu.
Sebagaimana UMNO sebelum ini mengkritik Mahiaddin Md Yasin dan Bersatu, maka selepas ini giliran Bersatu pulalah menibai Ismail Sabri dan UMNO secukup-cukupnya.
Sekarang ini pun sudah banyak kedengaran suara-suara daripada Bersatu yang mengecam pencalonan Ahmad Maslan itu dan setelah beliau memegang jawatan itu nanti, pasti ia akan lebih bersemarak lagi.
Tak diragui lagi bahawa mencalonkan Ahmad Maslan akan memberi peluru percuma kepada Bersatu untuk menembak dan melemahkan UMNO.
Untuk itu, jika Ahmad Maslan benar-benar memikirkan maruah dan harga dirinya serta tidak mahu UMNO terbeban dengan masalah yang ada pada dirinya, menarik diri adalah pilihan paling baik untuk dilakukannya tanpa berfikir lebih daripada dua kali.
Biarlah pemimpin UMNO yang lain dicalonkan bagi jawatan itu menggantikan dirinya, setidak-tidaklah oleh kerana UMNO yang enggan berbaik dengan Bersatu dalam PRU15 akan datang, parti itulah yang sepatutnya menyerang Bersatu dan bukan memberi peluru percuma kepada Bersatu untuk menembaknya.
Bagi Ahmad Maslan serta UMNO, dicalonkan dan lebih-lebih lagi setelah pegang jawatan Timbalan Speaker, malang bukan saja berterusan, bahkan akan lebih berganda-ganda. –
ShahbudinHusin 19/09/2021.

4.7

3

votes
Article Rating
Kongsikan artikel ini


MOU BOLEH TERBATAL JIKA…..

Satu persoalan yang kerap ditanya dalam mesyuarat zoom DAP di seluruh negara adalah sama ada memorandum persefahaman keyakinan-perbekalan-reformasi (CSR) di antara Perdana Menteri Ismail Sabri dan Pakatan Harapan boleh gagal.
Ya, memorandum CSR ini mungkin akan gagal, kerana kerajaan Ismail Sabri ini bukanlah sebuah kerajaan Pakatan Harapan, tetapi sebarang kegagalan ini tidak boleh disebabkan oleh parti-parti Pakatan Harapan yang tidak memenuhi komitmen kita di bawah memorandum ini.
Memandangkan parti-parti PH telah memberikan komitmen kita kepada memorandum ini, kita perlu mempunyai integriti, kejujuran, dan prinsip untuk memastikan kita terus memenuhi janji kita di bawah MOU ini.
Memandangkan kerajaan Ismail Sabri ini bukanlah kerajaan Pakatan Harapan, terdapat banyak perkara yang dibuat oleh kerajaan beliau yang tidak dapat dipersetujui oleh parti, pemimpin, dan Ahli-ahli Parlimen Pakatan Harapan.
Kita akan terus menjadi pembangkang yang lantang bersuara terhadap dasar dan tindakan yang tidak boleh diterima, tetapi pada masa yang sama, kekal komited terhadap janji yang kita persetujui di bawah MOU ini.
Perdana Menteri kesembilan, Ismail Sabri, juga telah memberikan janji mengenai pelbagai perkara mengenai isu nombor 1 negara buat masa ini, untuk memenangi perang melawan Covid-19 dan mengembalikan negara kita ke landasan yang betul dengan reformasi institusi dan Parlimen.
Sekiranya Ismail Sabri tidak memenuhi janjinya dan menyebabkan MOU ini gagal, kita perlu pastikan rakyat faham di mana silapnya dan siapa yang menjadi punca kegagalan MOU ini.
Tetapi, saya berbesar hati melihat Ismail Sabri mula melaksanakan pelbagai cadangan dalam MOU CSR ini, terutamanya yang berkaitan dengan wabak Covid-19 — yang merupakan satu petanda yang baik.
Namun, terdapat “garis merah” yang tidak boleh dicabuli oleh mana-mana pihak, misalnya, membiarkan Malaysia menjadi lebih kleptokratik, lebih autokratik, atau semakin tidak demokratik.
MOU CSR ini adalah satu peluang yang baik untuk melihat perubahan dasar dalam negara; saya pertama kali bangkitkan keperluan untuk adanya undang-undang anti lompat parti di Parlimen lima puluh tahun yang lepas dan saya berbesar hati akhirnya dapat melihat perkara ini menjadi salah satu isu yang dipersetujui oleh kedua belah pihak dalam MOU CSR.
Terdapat juga satu perkara yang amat penting dalam MOU CSR tersebut — kebebasan pihak kehakiman.
Saya percaya, jaminan kebebasan sistem kehakiman ini sahaja sekalipun telah membantu menegaskan komitmen terhadap masyarakat Malaysia yang berpegang kepada prinsip perlembagaan dengan kebebasan sistem kehakiman dan kedaulatan undang-undang.
Perkara ini semestinya akan melibatkan pelbagai usaha, kita mulakan usaha-usaha ini dengan MOU CSR, dan Jawatankuasa Pemandu memorandum CSR yang bertanggungjawab ke atas pelaksanaan memorandum ini akan berhadapan dengan cabaran yang besar untuk mencari cara yang kreatif untuk meletakkan negara kita ke arah menjadi sebuah negara hebat yang bertaraf dunia.
LIM KIT SIANG
Veteran DAP

5

1

vote
Article Rating
Kongsikan artikel ini


SETELAH 30 HARI TANPA APA2 KEMAJUAN, SEDIAKAH KITA HARUNGI LEBIH 100 HARI DIPIMPIN ISMAIL SABRI?

Hari ini genap sebulan Ismail Sabri Yaakob menjadi Perdana Menteri sejak mengangkat sumpah jawatannya pada 21 Ogos lalu.
Dengan 30 hari yang sudah berlalu ini bermakna hanya tinggal 70 hari lagi daripada tempoh 100 hari yang diberi beliau kepada barisan anggota kabinetnya untuk menunjukkan prestasi kepada rakyat.
Apakah penilaian kita secara umum terhadap prestasi semua menteri-menteri lantikannya setakat ini?
Bagaimana pula dengan prestasi Perdana Menteri sendiri?
Sementara menunggu tempoh 100 hari itu, apakah ada sesuatu yang membanggakan kita telah ditunjukkan oleh Ismail Sabri selaku nakhoda sebuah kerajaan dalam jangka masa 30 hari yang telah berlalu ini?
Secara umum dan berdasarkan reaksi terbuka daripada pelbagai golongan, Ismail Sabri dilihat masih tidak memperlihatkan sesuatu yang meyakinkan atau ternampak kehadirannya memberi sinar keyakinan kepada masa depan negara ini.
Selain tiada apa-apa pembaharuan dan kemajuan, pengumuman demi pengumuman yang diumumkannya melalui kenyataan media ini setakat hanyalah sekadar menyambung kerja-kerja Mahiaddin Md Yasin sebelum ini.
Krisis kesihatan yang melanda negara akibat Covid19 dan kesan pelbagai daripadanya masih belum ditangani dengan penuh meyakinkan, malah angka kes dan jumlah kematian masih lagi dikira tinggi hari demi hari.
Cuma yang berbeza, jumlah kematian yang tinggi sebelum ini dikatakan adalah disebabkan backlog atau tunggakan dan bukan angka sebenar pada hari hari berkenaan.
Dengan itu, angka kematian akibat Covid19 sejak Ismail Sabri menjadi Perdana Menteri ini agak menurun sedikit yang dilaporkan berbanding sebelumnya.
Begitu pun, alasan tersebut masih menimbulkan kekeliruan serta tanda tanya di kalangan orangramai dan mengapa ia hanya dijadikan hujah setelah jawatan Perdana Menteri bertukar tangan?
Apakah ada drama dan konspirasi di sebalik semua ini?
Kelonggaran SOP dan sekatan rentas negeri yang masih dikuatkuasakan di sebalik hampir semua sektor ekonomi telah dibuka adalah isu yang menimbulkan paling banyak rungutan dan rasa tidak puas hati di kalangan rakyat.
Jika sudah sekian banyak sektor ekonomi dibuka, logiknya tidak munasabah lagi pergerakan rentas negeri harus disekat kerana pelbagai urusan, perjumpaan, mesyuarat dan penghantaran adalah syarat utama dalam menggerakkan pernigaan.
Apa guna vaksinasi lengkap yang telah mencapai tahap hampir 80 peratus rakyat dewasa ketika ini jika mereka tetap tidak boleh bergerak ke mana-mana?
Tambahan lagi, sementara merentas negeri tidak dibenarkan, melancong di Langkawi telah diberi kelonggaran dan dibuka dengan seluas-luasnya.
Menambah lagi pertikaian terhadap kerajaan dalam hal ini ialah sementara menaiki kapalterbang bagi tujuan melancong itu dibenarkan duduk berapat-rapat tanpa penjarakan fizikal, mengapa surau dan masjid tidak dibuka seluas-luasnya?
Mengapa masih ada jumlah 100, 300 dan 500 orang untuk menunaikan ibadah, sedangkan ruang masjid begitu luas dan lapang?
Kenapa hanya memasuki masjid ada had tertentu, tetapi bebas sepenuhnya ketika menaiki kapalterbang dan memasuki pusat membeli belah?
Dalam isu ibadah ini, yang menimbulkan rungutan sebenarnya bukan saja berhubung pendaftaran dan keistimewaan kepada golongan kayangan yang boleh datang lewat ikut masa mereka, manakala rakyat marhaen berdasarkan siapa cepat dia dapat, tetapi juga kerana masjid dan surau tidak dibuka dengan sepenuhnya.
Meski kita memahami hal berkaitan agama adalah di bawah Sultan atau Raja di setiap negeri, tetapi biasanya jika MKN atau kerajaan pusat membuat keputusan memberi kebenaran masjid dan surau dibuka sepenuhnya, negeri-negeri juga akan mengikuti langkah yang sama.
Konon kerajaan Melayu/Islam dan menteri yang menjaga hal ehwal agama juga datang daripada parti Islam, tetapi kenapa dalam soal peribadatan ini terlalu lembab sel-sel otak mereka berfikir untuk memberi keselesaan dan ketenangan jiwa kepada rakyat?
Kalau merancang menjatuhkan kerajaan dan merebut jawatan, sanggup ke sana sini walau bertongkat dan dalam keadaan uzur, mengapa dalam menunaikan amanah kepada rakyat terlalu perlahan?
Dalam konteks lain, sepanjang tempoh 30 yang sudah berlalu ini juga menunjukkan Ismail Sabri masih gagal menzahirkan politik yang damai dalam kerajaannya sendiri.
Di sebalik berjaya mewujudkan MOU antara kerajaan dengan blok pembangkang yang mana harus difahami, penyumbang utama ia menjadi kenyataan ialah kerana PH yang dipimpin Anwar Ibrahim menunjukkan jiwa besar dan sedia berkompromi demi rakyat dan negara, malangnya Ismail Sabri sendiri gagal mendamaikan hubungan antara UMNO dengan Bersatu yang sama-sama berkongsi mengaut gaji lumayan dalam kerajaan.
UMNO dan Bersatu tidak ubah ibarat kucing dengan anjing yang sentiasa ingin bergaduh dan ada saja perasaan tidak puas hati antara satu sama lain.
Hasrat Ismail Sabri mahu memberi jawatan Timbalan Speaker Parlimen kepada Ahmad Maslan daripada kumpulan kluster mahkamah dalam UMNO telah mencetuskan penolakan daripada Bersatu sehingga pemilihannya terpaksa ditangguhkan untuk membolehkan pindaan Perlembagaan dilakukan terlebih dahulu.
Tidakkah ini menunjukkan kelemahan dan kegagalan Perdana Menteri sendiri dalam menanganinya?
Kemudian daripada itu dengar khabarnya beliau ada hati pula mahu melantik Najib Razak, pemimpin yang ditanggapi sebagai ketua kumpulan kluster mahkamah sebagai Penasihat Ekonominya yang bertaraf menteri, suatu jawatan yang sama taraf dengan Mahiaddin selaku Pengerusi Majlis Pemulihan Negara.
Jika pencalonan Ahmad Maslan pun ditolak oleh Bersatu, sediakah Ismail Sabri menerima penolakan yang lebih keras daripada Bersatu melalui pemberian kedudukan kepada Najib itu nanti?
Dengan 30 hari yang sudah berlalu dan tiada apa-apa pembaharuan, menunggu lagi 70 hari untuk melihat pewaris kerajaan gagal PN ini menunjukkan prestasinya, apa sudahnya nasib kita di bawah kepimpinan Ismail Sabri yang tidak pun menunjukkan beliau lebih baik daripada Mahiaddin sebelumnya?
Sediakah kita mengharungi lebih daripada 100 hari negara ini dipimpin oleh Ismail Sabri tanpa apa-apa bantahan? –
ShahbudinHusin 20/09/2021.

1

1

vote
Article Rating
Kongsikan artikel ini


ANWAR SANGGAH TAKIYUDDIN, MUSIBAH ALAM LEBIH DISEBABKAN KERAKUSAN MANUSIA

Saya meneliti jawapan Menteri Tenaga dan Sumber Asli, Datuk Seri Takiyuddin Hassan tatkala menjawab soalan saya mengenai aktiviti pembalakan di Dewan Rakyat semalam.
Setelah mendengar hujahan beliau, perlu dijelaskan bahawa kawasan Gunung Jerai tidak berada di dalam Hutan Simpan Kekal (HSK) Ulu Muda.
Justeru, segala kenyataan yang dibuatnya tidak tepat dan mengelirukan.
Merujuk kepada insiden kepala air yang berlaku di kawasan berkenaan sebelum ini, pihak kementerian harus melaksanakan siasatan menyeluruh apakah berlaku sebarang aktiviti pencerobohan hutan di kawasan tersebut.
Ini kerana Jabatan Perhutanan Negeri Kedah (JPNK) sebelum ini mengenalpasti kira-kira 3,500 hektar kawasan hutan simpan di seluruh negeri ini telah diteroka secara haram sejak 2011.
Menurut pakar hidrologi Chan Ngai Weng dari Universiti Sains Malaysia, perubahan iklim hanya faktor sampingan kepada musibah tersebut.
Tambah beliau lagi, faktor-faktor utama adalah pembalakan, aktiviti pembinaan dan penanaman (agro) serta penukaran status hutan dara ke kawasan penempatan.
NGO Sahabat Alam Malaysia (SAM) juga menyebut air yang berselut adalah bukti nyata bahawa aktiviti pembalakan terus berlaku dengan kadar yang melampau.
Kerajaan negeri Kedah, kerajaan Persekutuan serta kementerian harus memantau dan bertindak.
Saya mendesak menteri bertanggungjawab agar lebih serius melakukan pemantauan dan hentikan salahguna konsep takdir kerana faktor-faktor utama adalah berpunca dari kerakusan dan ketamakan manusia.
ANWAR IBRAHIM
Presiden PKR/Pengerusi PH.

5

3

votes
Article Rating
Kongsikan artikel ini


APA MUSLIHAT NAJIB UMUM AWAL MAHU BERTANDING PRU15?

Dengan kedudukannya yang sudah dijatuhi hukuman bersalah oleh mahkamah dan sedang menunggu keputusan rayuan terhadap kesnya, Najib Razak dari segi logiknya tidak patut terlalu awal melontarkan keinginan untuk bertanding lagi dalam PRU15 akan datang.
Apatah lagi, dengan hukuman penjara 12 tahun dan denda RM210 juta yang dijatuhkan Mahkamah Tinggi terhadapnya, beliau seharusnya lebih fokus terhadap pembelaan kesnya semata-mata.
Soal mahu bertanding lagi atau sebaliknya, sebaiknya biarlah ia diputuskan setelah rayuan kesnya diketahui.
Dalam kedudukan sekarang, sementara keputusan rayuannya belum diketahui, beliau tetap dikira sebagai individu yang bersalah dan tidak layak untuk bertanding dalam PRU15.
Dengan demikian, kenyataannya yang mahu bertanding lagi, sedangkan belum ada tarikh ditetapkan oleh hakim Mahkamah Rayuan untuk menyampaikan keputusan berhubung rayuan kesnya, perkara ini tidak dapat tidak, tentu menimbulkan banyak persoalan.
Untuk apa dan atas muslihat apa beliau bercakap begitu awal tentang keinginannya mahu bertanding lagi itu?
Meskipun dalam kenyataannya mahu bertanding itu, Najib mengakui wujud halangan dari segi Perlembagaan yang bakal menyekatnya daripada bertanding, beliau turut mengatakan perkara itu terbuka kepada pelbagai tafsiran.
Tanpa menyebut secara khusus bagaimana untuk mengatasi halangan tersebut, beliau berkata: “Ia bergantung kepada tafsiran.
“Ia bergantung kepada tafsiran dari segi undang-undang, Perlembagaan dan apa yang berlaku ketika prosiding mahkamah.”
Seterusnya bekas Perdana Menteri itu menegaskan, siapa saja ahli politik yang mahu memainkan peranan tentu sekali mahu bertanding kerusi Parlimen.
Semua kenyataan ini memberi gambaran jelas bahawa Najib memang mahu bertanding lagi serta ingin terus memainkan peranan dalam politik negara.
Soalnya, bagaimana Najib mahu bertanding lagi?
Apakah dengan kenyataannya itu beliau mahu agar Mahkamah Rayuan segera membuat keputusan terhadap rayuannya?
Tetapi, apakah beliau benar-benar yakin keputusan Mahkamah Rayuan akan memihak kepadanya?
Dalam hal ini, dengan begitu awal melontarkan hasrat mahu bertanding lagi, adakah ini bermakna Najib sudah begitu yakin beliau akan menang dalam kes rayuannya?
Adakah ini bermakna pertukaran kepimpinan kerajaan daripada Mahiaddin Md Yasin kepada Ismail Sabri Yaakob, Naib Presiden UMNO baru-baru ini merupakan suatu khabar gembira buat Najib?
Selain itu, jika dibolehkan bertanding lagi, peranan apa yang menjadi idaman Najib untuk dimainkannya selepas PRU15 nanti?
Jika kerusi Perdana Menteri menjadi idamannya, apakah Ismail Sabri begitu bermurah hati sedia memberi laluan? –
ShahbudinHusin 21/09/2021.

4.8

6

votes
Article Rating
Kongsikan artikel ini


DUTA BERTARAF MENTERI SUATU PEMBAZIRAN, JAWATAN TIADA HASIL

Saya telah minta PERDANA MENTERI menyatakan jumlah kos termasuk saraan, elaun, pejabat dan staf bagi Duta-Duta Khas bertaraf Menteri iaitu Dato’ Seri Hj Hadi Awang (Marang), Dato’ Seri Tiong King Sing (Bintulu) dan Datuk Seri Richard Riot (Serian) dari tahun 2020 sehingga 2021.
Berdasarkan jawapan yang dikemukakan dalam Parlimen, secara purata kerajaan membelanjakan lebih RM48,000 sebulan untuk bayaran keseluruhan staf bagi setiap MP bertaraf Menteri tersebut.
Itu bermaksud kita telah berbelanja lebih daripada RM2.3 juta untuk pejabat 3 orang Duta Khas bagi tempoh 16 bulan.
Angkatan Muda KEADILAN (AMK) kekal dengan pendirian bahawa lantikan tersebut merupakan satu bentuk pembaziran, iras ‘scheme of things’ dan tanpa hasil yang jelas.
Ini belum termasuk tambahan gaji Duta-duta taraf Menteri itu sendiri!
AKMAL NASIR
Ahli Parlimen Johor Bahru
Ketua AMK Malaysia

5

2

votes
Article Rating
Kongsikan artikel ini


SELAGI AZHAR KEKAL SPEAKER, USAH MIMPI REFORMASI PARLIMEN AKAN BERLAKU

Apakah tambah jawatan Timbalan Speaker untuk pembangkang melalui pindaan perlembagaan adalah reformasi parlimen?
Bagaimana dengan budaya ahli Parlimen? Ia juga mesti berubah. Ia berkaitan tingkah laku. Kalau setakat perubahan struktur, itu reformasi kulit sahaja.
Semalam sidang parlimen terpaksa dihentikan 7 minit kerana tidak cukup korum. Ia amat memalukan. Bila gejala ini akan berakhir. Baca.
https://www.freemalaysiatoday.com/category/bahasa/tempatan/2021/09/21/dewan-rakyat.
Tidak cukup korum sudah banyak kali berlaku. Apakah menteri sebok. Bukankah Menteri ada ofis di Parlimen. Apakah bilik ofis tidak cukup kerana menteri ramai sangat?
Elok ada peraturan mandatori untuk menteri semasa sidang Parlimen. Mesyuarat mesti buat di Parlimen. Majlis rasmi kementerian diwakilkan kepada KSU. Tiada aktiviti luar KL kecuali lawatan bencana.
“Saya tak didorong atau ditekan untuk tukar fikiran. Saya guna kuasa saya untuk tukar fikiran.” Itu jawapan Azhar. Dia nafi ditekan bila batal jemput Nga Kor Meng jadi Timbalan Speaker sementara. Baca.
https://www.freemalaysiatoday.com/category/bahasa/tempatan/2021/09/21/.
Bab itu guna kuasa. Bab lain tak mahu guna kuasa. Kononnya tidak ada kuasa. Selagi Azhar kekal Speaker, tidak payah mimpilah reformasi parlimen akan berlaku.
DR. PUAD ZARKASHI
Ahli MT UMNO.

5

2

votes
Article Rating
Kongsikan artikel ini


KP SPRM PATUT DIREHATKAN – PH

Majlis Presiden Pakatan Harapan mengikuti dan meneliti isu penahanan reman tiga pegawai kanan Suruhanjaya Pencegahan Rasuah Malaysia pada 14 sehingga 19 September 2021, atas dakwaan salah guna kuasa dan penyelewengan di dalam urusan kes terhadap Datuk Hasanah Abdul Majid, Ketua Pengarah Organisasi Perisikan Luar Malaysia (MEIO).
Pakatan Harapan menyambut baik kenyataan yang dibuat Menteri Dalam Negeri di dalam Dewan Rakyat semalam bahawa satu kertas inkuiri Polis Diraja Malaysia (PDRM) telah dibuka terhadap isu ini.
Walau bagaimanapun, memandangkan isu ini telah mewujudkan satu persepsi yang amat buruk terhadap SPRM serta mengakibatkan rakyat Malaysia mempertikai integriti institusi itu sendiri, kami berpandangan bahawa satu kertas siasatan perlu dibuka, siasatan tersebut perlu bersifat menyeluruh dan mereka yang telah melanggar undang-undang mesti dibawa ke muka pengadilan.
Pada masa yang sama Datuk Seri Azam Baki, Ketua Pesuruhjaya SPRM patut direhatkan sementara waktu dari tugas-tugas beliau sehingga siasatan penuh dapat dilakukan.
Pakatan Harapan turut berpandangan bahawa Kerajaan wajar mempertimbang menasihatkan KDYMM Seri Paduka Yang di-Pertuan Agong untuk membentuk sebuah Suruhanjaya Siasatan Diraja untuk menyiasat isu-isu berhubung SPRM, serta mencadangkan langkah-langkah mereformasi institusi penting ini.
Anwar Ibrahim
Parti Keadilan Rakyat (KEADILAN)
Mohamad Sabu
Parti Amanah Negara (AMANAH)
Lim Guan Eng
Parti Tindakan Demokratik (DAP)
Madius Tangau
Pertubuhan Kinabalu Progresif Bersatu (UPKO)

5

5

votes
Article Rating
Kongsikan artikel ini


SAMPAI BILA PAS NAK ISTIQAMAH MENGARUT?

1. Apabila YB Senator Menteri Kewangan Gomen Tebuk Atap Gagal 2.0 secara terang mengesahkan gomen gagal depa memberi kebenaran kepada semua sykt ramalan utk melaksanakan 22 cabutan khas sepanjang 2021,nampaknya yang benar-benar tertekan adalah parti ehem.
Umno dan Bersatu- walau dikira parti melayu/ islam nampak steady je. Tak nampak any sign pun nak bela parti ehem yang sedang teruk ‘digulai’
2. Umno dan Bersatu seolah-olah mahu Menteri dan Timbalan Menteri Agama parti ehem khususnya menjawab isu tersebut. Tapi setakat ni saya tak nampak mereka menjawab.
YB Duta Khas yg juga presiden parti depa pun senyap.YB Menteri MEWA yg juga Timbalan Presiden parti ehem juga kunci mulut. Ketua Dewan Ulama parti tu yg kini jadi Timbalan Menteri pun x bersuara.
3. Dalam perbahasan titah DiRaja ada beberapa MP parti ehem memulakan perbahasan depa dengan baca ayat Al-Quran. Antaranya mantan YB yg jaga kelapa sawit.
Tapi bukan baca ayat haram judi. Ayat lain.
4. Tup tup PJ Perak parti ehem bersuara. Ok ke? Jawabnya KO. Berjaya bela parti ehem? Jawabnya berjaya tapi berjaya makin memualkan orang pada parti itu.
5. Dalam Mkini beliau dilapor berkata ” saya percaya keputusan ini bukan dibuat oleh pihak PAS kerana PAS tidak berkuasa penuh dalam Kerajaan.. ”
6. Ya, betul parti ehem tidak berkuasa penuh dalam Gomen Tebuk Atap. Parti lain spt Umno dan Bersatu pun, jika dia lupa, pun tak berkuasa penuh dalam Gomen tu.
Cuma pemimpin mereka pun tahu mereka tak akan sama sekali berani guna hujah ” bola lambung” free tu! Hanya parti ehem yang berani. Tabik lah.
7. Saya rasa anak bongsu saya pun insyaAllah boleh dengan mudah jawab hujah PJ Perak tu. Oleh kerana anak saya tu minat bola dan peminat Manchester City, dia faham konsep tanggungjawab bersama dalam team bola bila team depa menang atau kalah. Tapi awal awal dia akan respond pada hujah tu ” OMG, what the heck? ”
8. Saya tak pasti PJ Perak tahu atau faham tidak ilmu asas dalam kabinet iaitu konsep “collective responsibility”. Saya assume dia faham cuma dia terlupa kot.
Anyway,good try YB but very very poor delivery !
7. Telah byk bukti parti ehem makin mengarut. Cuma x pasti sampai tahap mana depa akan terus istiqamah mengarut tu?
MOHD HANIPA MAIDIN
Ahli Parlimen Sepang.

5

2

votes
Article Rating
Kongsikan artikel ini


PAS DAN JUDI, ANTARA HUKUM ALLAH DAN NIKMAT DUNIA YANG SAYANG DILEPASKAN

Isu judi yang kini timbul semula berikutan jawapan Kementerian Kewangan kepada soalan yang ditanyakan Ahli Parlimen Pokok Sena, Mahfuz Omar di Dewan Rakyat nampaknya benar-benar membuatkan Pas berpeluh dibuatnya.
Dalam soalannya lisan itu Mahfuz bertanya kepada Menteri Kewangan, berapakah jumlah cabutan khas yang dibenarkan kerajaan bagi tahun 2021 kepada syarikat-syarikat judi dan jawapan yang diberi ialah sebanyak 22 kali.
Jawapan itu bermakna, termasuk cabutan biasa yang mungkin tiga atau empat kali semingu, di tambah dengan 22 kali cabutan khas setahun, jumlah kekerapan untuk pemabuk-pemabuk judi mencuba nasib bagi jadi kaya dalam setahun hampir mencecah 200 kali banyaknya.
Wowww…dengan setahun ada 365 hari dan disediakan hampir 200 kali untuk perjuangan bagi kaki-kaki judi memeriahkan kehidupan mereka, apakah layak kerajaan yang ada ini dinamakan kerajaan Melayu Islam?
Mahu tidak mahu, dengan jawapan Menteri Kewangan dan jumlah cabutan khas judi yang kerap itu, Pas yang konon memperjuangkan Islam dan berada dalam kerajaan inilah yang paling terkesan sekali.
Lalu, apa sebenarnya peranan Pas dari segi memperjuangkan Islam dalam kerajaan Melayu Islam ini?
Tambahan lagi, jumlah kekerapan cabutan khas 22 kali setahun itu adalah tinggalan era BN yang kemudian dikurangkan kepada 11 kali pada 2019, seterusnya 8 kali pada 2020 iaitu ketika negara diambil alih oleh PH.
Fakta yang membingungkan di sini, kenapa kerajaan Melayu Islam sekarang kembali kepada tinggalan era BN dan tidak mencontohi amalan PH yang mengurangkannya, walau dituduh PH bukan kerajaan yang memperjuangkan Islam?
Kerajaan mana dan parti mana yang tidak Islamik sebenarnya?
Walaupun pada peringkat awalnya ada pemimpin Pas yang cuba berhujah bahawa keputusan itu bukan dibuat oleh Pas, Pas tidak berkuasa penuh dalam kerajaan, judi hanya untuk bukan Islam dan pelbagai jawapan lain yang senada dengannya, tetapi dengan kecaman berterusan daripada rakyat, Pas akhirnya tunduk juga.
Ia kemudian menyebabkan ada pemimpin Pas lain yang secara terbuka membuat bantahan kepada kerajaan, bertegas mahu Kementerian Kewangan menarik balik kelulusan tersebut serta menyifatkan ianya tidak wajar dilaksanakan.
Nik Abduh Nik Aziz, Ahli Parlimen Bachok malah berkata, kerajaan sepatutnya hanya mengekalkan cabutan khas 8 kali setahun sebagaimana dilakukan PH sebelum ini dan bukan berundur ke belakang dengan meningkatkannya semula kepada 22 kali.
Bagi yang biasa mendengar ceramah-ceramah pemimpin Pas sejak sekian lama pasti menyedari isu judi adalah isu yang sering dimainkan mereka untuk menyerang serta memperlekeh kerajaan.
Meski judi adalah difahami untuk orang bukan Islam, tetapi Pas bertegas ingin mengharamkannya, bahkan dalam sebuah khutbah, Hadi Awang pernah berkata, “mereka yang melakukan amalan judi, menggalakkan judi dan membenarkan judi adalah mereka yang menentang Allah, bermusuh dengan Allah dan bermusuh dengan Islam.”
Video Hadi Awang itu boleh ditonton di bawah ini:-
https://shahbudindotcom.net/wp-content/uploads/2021/09/ed7cf513-464d-496d-997c-77bfa5bde008.mp4
Jika setelah berada dalam kerajaan sekarang Pas sedar bahawa judi hanya untuk orang bukan Islam, kenapa sebelum ini mereka menentang dan ingin menghapuskannya?
Kalau Pas berhujah bukan mereka yang membuat keputusan berkaitan judi dan Pas tidak berkuasa penuh dalam kerajaan, lalu tidak berupaya untuk menghapus atau mengurangkan judi, bagaimana dengan kebersamaan mereka dalam kerajaan yang jelas menggalak dan membenarkan aktiviti judi?
Apakah golongan itu masih merupakan golongan yang menentang Allah, bermusuh dengan Allah dan bermusuh dengan Islam?
Maka, apa sebetulnya kuasa Pas dalam kerajaan Melayu Islam ini, kalau pun tidak mampu menghapuskan sama sekali judi, tetapi setidak-tidaknya berupaya mengurangkannya?
Kiranya Pas benar-benar memperjuangkan Islam, tidak menentang Allah, tidak mahu bermusuh dengan Allah dan tidak mahu bermusuh dengan Islam sebagaimana itulah tarbiah yang diterapkan selama ini, itu pun kalau mereka tidak berubah kepada lebih sayangkan jawatan atau kedudukan dunia melebihi segala-galanya, langkah yang boleh dan patut diambil oleh parti itu ialah mengugut untuk menarik sokongan atau keluar daripada kerajaan melainkan tuntutan mereka, setidak-tidaknya untuk mengurangkan judi dapat dipenuhi.
Tetapi, kenapa Pas tidak melakukannya dan kenapa juga pemimpin-pemimpin utamanya yang berjawatan menteri atau bertaraf menteri senyap begitu saja dalam isu judi ini, sebaliknya yang timbul bersuara hanya pemimpin di lapisan kedua dan ketiga?
Hmmmmmm…..sayang Allah atau sayangkan jawatan dunia?
(ShahbudinHusin 24/09/2021)

5

4

votes
Article Rating
Kongsikan artikel ini


BARANG KES SPRM DICURI, MANA SUARA ISMAIL SABRI? CERGASKAH BELIAU SEBAGAI PERDANA MENTERI?

Pelbagai pihak telah bersuara dan memberi reaksi berhubung kes tiga pegawai kanan SPRM didakwa mencuri wang tunai berjumlah AS$6 juta atau kira-kira RM25 juta yang merupakan bahan bukti siasatan dan menggantikannya dengan wang palsu.
Wang tersebut adalah sebahagian daripada rampasan yang dibuat susulan penahanan Hasanah Ab Hamid, bekas Ketua Pengarah Agensi Perisikan Luar Malaysia atau MEIO sebaik tumbangnya BN pada 2018 lalu.
Mahkamah Tinggi pada 12 April lalu telah melepas tanpa membebaskan Hasanah daripada pertuduhan melakukan pecah amanah AS$12.1 juta (RM50.4 juta) milik kerajaan Malaysia.
Hakim Ahmad Shahrir Mohd Salleh membuat keputusan itu selepas Timbalan Pendakwa Raya, Muhammad Iskandar Ahmad memaklumkan kepada mahkamah bahawa pihaknya memohon untuk tidak meneruskan kes berkenaan.
“Dalam keadaan ini, mahkamah mendapati pihak pendakwaan mengemukakan alasan yang wajar dalam melaksanakan kuasa budi bicaranya untuk tidak meneruskan pertuduhan terhadap tertuduh.
“Oleh yang demikian, mahkamah dengan ini memberi perintah agar tertuduh dilepaskan tanpa dibebaskan,” kata hakim itu lagi.
Dilaporkan kecurian bahan bukti itu disedari sebaik Hasanah dibebaskan di mana wang asli ditemui bercampur-campur dengan wang palsu.
Kes ini sebenarnya amat mencemarkan nama SPRM sebagai agensi penguatkuasa yang diharapkan rakyat untuk membersihkan negara ini daripada segala kekotoran berkaitan rasuah.
Sudahlah banyak tangkapan dan penahanan SPRM sebelum ini menimbulkan pertikaian, termasuk dikaitkan bermotif politik, mencuri bahan bukti ini menampakkan parahnya kerosakan yang berlaku.
Dengan bahan bukti yang dalam kawalan SPRM sendiri boleh hilang dicuri oleh mereka yang diberi amanah menjaganya, hancurlah harapan rakyat terhadap agensi tersebut.
Sebab itu, sementara Majlis Presiden PH menggesa agar Ketua Pesuruhjaya SPRM, Azam Baki direhatkan buat sementara, langkah yang paling wajar sekali ialah beliau sepatutnya diberhentikan serta-merta.
Azam harus bertanggungjawab dan diletakkan beban kesalahan atas kes ini, tambahan lagi SPRM juga didapati bertindak menahan reman tiga pegawai kanan terbabit secara senyap-senyap dan berita mengenainya hanya diketahui selepas tahanan reman itu berakhir.
Kes mencuri bahan bukti itu sepatutnya diserahkan kepada polis untuk menyiasat dan mengambil tindakan, bukan SPRM sendiri menyiasat pegawainya yang mencuri itu.
Faktanya SPRM tiada kuasa dalam sebarang kes kecurian, waima kehilangan telur ayam sekali pun, jadi sandiwara apakah tiba-tiba SPRM menyiasat SPRM itu?
Diberitakan kemudiannya, hanya setelah itu barulah tiga pegawai SPRM itu ditahan polis dan hasil siasatan pula mendapati ada dia antaranya terlibat dengan dadah dan senjata api.
Nampaknya siasatan polis mendapati kes ini bertambah buruk serta lebih mencemarkan nama SPRM.
Mencuri bahan bukti iaitu wang tunai, mengganti dengan wang palsu yang bermakna sudah tentu mereka ada hubungan dengan pengedar wang palsu, terlibat dadah, senjata api dan selepas ini entah apa-apa lagi.
Inikah wajah SPRM yang diharapkan untuk membanteras rasuah di negara ini?
Sementara KP SPRM sepatutnya diberhentikan, malah tidak berani mengeluarkan sepatah kata pun mengulas mengenai isu ini, lebih buruk lagi Perdana Menteri, Ismail Sabri Yaakob sendiri tidak mengulas apa-apa sehingga kini.
Kenapa Perdana Menteri masih tidak bersuara, walhal sebagai ketua kerajaan dan SPRM itu pula dalam kawalannya, beliau seharusnya tidak berlengah lagi memberi reaksi sebagai gambaran sikap prihatinnya terhadap isu yang memalukan negara ini?
Setelah berakhir era Mahiaddin Md Yasin yang lebih banyak membisu dalam pelbagai isu sebelum ini, kecuali hanya berani muncul melalui perutusan khasnya saja, apakah kita terus bernasib malang mempunyai Perdana Menteri yang lebih kurang saja perangai dan sikapnya?
Atau kita sebenarnya sedang memiliki Perdana Menteri yang tidak cukup cergas, lalu lemah dan tidak bermaya menangani isu-isu kritikal yang berlaku dalam negara? –
ShahbudinHusin 25/09/2021.

5

3

votes
Article Rating
Kongsikan artikel ini


BAGAIMANA SPRM BOLEH DIPERCAYAI JIKA KP TIDAK AMBIL CUTI?

Kedua-dua Suruhanjaya Pencegahan Rasuah Malaysia (SPRM) dan polis perlu beri penjelasan mengenai kehilangan barang kes rasuah yang melibatkan wang tunai USD 6 juta.
Azam Baki mendapat tekanan daripada orang awam supaya mengambil cuti rehat bagi memastikan bahawa tidak ada campur tangan dalam siasatan SPRM berikutan penangkapan tiga pegawai kanan SPRM kerana penyalahgunaan kuasa dan penyelewengan berhubung kehilangan barang kes berjumlah USD6 juta (RM25 juta) milik bekas Ketua Pengarah Organisasi Perisikan Luar Malaysia, Hasanah Abdul Hamid.
Ini telah mencetuskan persepsi negatif dan kecurigaan orang awam terhadap campur tangan pada tahap tertinggi, ketika pegawai SPRM yang didakwa terlibat dalam kehilangan barang kes, telah direman 12 hari yang lalu dan SPRM hanya mengeluarkan kenyataan rasmi setelah tempoh reman berakhir.
Ini berbeza dengan amalan SPRM yang sengaja dan cepat mendedahkan maklumat kepada media mengenai ahli politik pembangkang yang telah menolak untuk menyokong kerajaan, bahawa mereka telah ditahan atau akan didakwa di mahkamah di kemudian hari.
Bagaimana SPRM boleh dipercayai untuk menyiasat dirinya sendiri di atas kesalahan jenayah tersebut?
LIM GUAN ENG
Setiausaha Agung DAP.

5

1

vote
Article Rating
Kongsikan artikel ini


KES KEMATIAN COVID19 SUDAH LEBIH 25 RIBU, APA NAK JADI?

Kementerian Kesihatan melaporkan 228 kematian Covid-19 semalam (25 Sept), menjadikan jumlah korban keseluruhan seramai 25,159 orang, menurut pusat data di Github.
Daripada kematian yang baru dilaporkan semalam, 15.79 peratus atau 36 meninggal dunia sebelum sempat menerima rawatan di hospital.
Selangor mencatatkan jumlah kematian baru tertinggi dengan 75 korban, menjadikan 32.89 peratus kematian yang baru dilaporkan di negeri itu.
Negeri lain dengan sejumlah besar kematian yang baru dilaporkan termasuk Johor (56).
Baki kematian adalah di Sabah (19), Kelantan (18), Kedah (15), Perak (14), Sarawak (9), Pulau Pinang (8), Melaka (4), Terengganu (4), Pahang (3) dan Kuala Lumpur (3).
Sebanyak 137 daripada 228 kematian yang dilaporkan itu berlaku dalam tujuh hari terakhir.
Baki kematian berlaku lebih dari seminggu yang lalu tetapi hanya direkodkan semalam kerana kelewatan dalam pelaporan data.
Purata 332 kematian Covid-19 dilaporkan setiap hari dalam 30 hari terakhir berbanding dengan purata tujuh hari sebanyak 299 korban, yang menunjukkan aliran menurun.
Sehingga kini, 8,504 kematian Covid-19 telah dilaporkan pada bulan Sept ini.
Sebanyak 7,642 kematian Covid-19 dilaporkan pada bulan Ogos, 3,858 pada bulan Julai, 2,380 pada bulan Jun dan 1,302 pada bulan Mei.
Setakat semalam, terdapat 191,434 kes aktif Covid-19. Ini pengurangan 12.73 peratus daripada 219.359 jangkitan aktif seminggu yang lalu.
Berbanding dengan 30 hari yang lalu, jumlah kes aktif telah menurun sebanyak 27.99 peratus daripada 265,844 kes.
Kemas kini data Kementerian Kesihatan selepas tengah malam juga memberikan gambaran lebih lanjut mengenai jangkitan Covid-19 baru semalam.
Daripada 13,899 kes baru semalam, sejumlah 876 kes dapat dikesan daripada kluster Covid-19 yang sedang berlangsung.
Mengenai kes berkaitan kluster, 470 (53.65 peratus) berasal dari tempat kerja sementara 284 yang lain (32.42 peratus) adalah penularan dalam komuniti.
23 lagi (2.63 peratus) berasal dari kluster berkaitan dengan institusi pendidikan.
Kes-kes selebihnya dikesan pada kluster berkaitan dengan kumpulan berisiko tinggi seperti rumah penjagaan warga emas (72 – 8,22 persen), pusat tahanan (24 – 2,74 persen), peristiwa keagamaan (3 – 0,34 persen) dan diimport (0 – 0,00 persen) .
Sebelum ini, Kementerian Kesihatan mengeluarkan statistik kematian bersama dengan jumlah kes Covid-19 baru pada waktu petang. Ini telah berubah.
Statistik kematian kini dikeluarkan selepas tengah malam bersama dengan data lain yang lebih terperinci.
Sumber –
https://m.malaysiakini.com/news/592822

0

0

votes
Article Rating
Kongsikan artikel ini


NAJIB TAK JADI DILANTIK PENASIHAT EKONOMI?

Apa cerita tentang perlantikan Najib Razak sebagai Penasihat Ekonomi kepada Perdana Menteri?
Kenapa ia senyap saja sekarang ini?
Jadi atau tak jadi beliau dilantik memegang jawatan tersebut?
Kira-kira dua minggu setelah Ismail Sabri Yaakob mengangkat sumpah jawatan sebagai Perdana Menteri dan Najib mengunjunginya di Bangunan Perdana Menteri ketika itu, ia kemudian menyusul dengan perkhabaran bekas Perdana Menteri itu akan dilantik sebagai Penasihat Ekonomi.
Apalagi dalam pertemuan selama lebih sejam antara kedua-dua pemimpin itu, mereka memaklumkan dalam media sosial masing-masing berkenaan perbincangan yang dilakukan yang antaranya berkaitan cabaran memulihkan ekonomi kesan wabak Covid19.
Najib turut menyatakan dalam media sosialnya, beliau komited dalam menyumbangkan tenaga, masa dan idea untuk bersama-sama sebagai satu pasukan demi Keluarga Malaysia tercinta.
Maka, reaksi Najib itu dianggap mengesahkan lagi tentang perlantikannya itu.
Dikatakan jawatan yang bakal diberikan kepada Najib adalah bertaraf menteri, sama dengan status yang diberi kepada Mahiaddin Md Yasin selaku Pengerusi Majlis Pemulihan Negara.
Dikatakan juga perlantikan Najib itu adalah untuk menyeimbangkan perasaan penyokong-penyokong Najib dalam UMNO yang tidak begitu puas dengan perlantikan Mahiaddin mengetuai MPN, di sebalik beliau ditanggapi sebagai Perdana Menteri yang gagal sehingga terpaksa meletak jawatan pada 16 Ogos lalu.
Lalu, dengan melantik Najib diharapkan dapatlah menenangkan perasaan penyokong-penyokong Najib bahawa Bossku juga dihargai oleh Perdana Menteri.
Tetapi, setelah sekian lama masa berlalu hingga sekarang ini, apa jadi dengan perlantikan Najib itu?
Sekali lagi, jadi atau tak jadi?
Perkhabaran terbaru memberitahu, Ismail Sabri buat waktu ini belum ada perancangan lagi untuk membuat lantikan segera terhadap Najib.
Dikatakan, tiada keperluan mendesak buat Naib Presiden UMNO itu untuk meletakkan Najib di jawatan tersebut.
Selain itu, diberitakan juga, penolakan Bersatu terhadap pencalonan Ahmad Maslan, salah seorang kluster mahkamah dalam UMNO bagi diletakkan sebagai Timbalan Speaker Parlimen sebelum ini sehingga pemilihannya ditangguhkan untuk membolehkan pindaan Perlembagaan dibuat terlebih dahulu turut menjadi antara sebab perlantikan Najib tidak dilakukan atau sekurang-kurangnya ditangguhkan buat sementara waktu.
Kalau pencalonan Ahmad Maslan pun ditolak Bersatu, kebimbangan Ismail Sabri ialah beliau tidak tahu apa akan jadi kepadanya atau kesan yang akan diterimanya dengan perlantikan Najib nanti.
Yang nyata, penyokong-penyokong Ismail Sabri percaya, perlantikan Najib bukanlah sesuatu yang baik buat masa ini.
Demi untuk tidak menimbulkan sebarang keadaan yang tidak diingini, tambahan lagi Ismail Sabri mahu tidak mahu amat menyedari beliau juga perlu menjaga hati Bersatu yang lebih dulu mencalonkannya sebagai Perdana Menteri,!tidak melantik atau menangguhkan perlantikan Najib adalah pilihan paling selamat buatnya.
Lagi pula, Ismail Sabri juga difahamkan sedar respon rakyat yang tidak begitu gembira kiranya Najib diberikan jawatan tersebut dalam keadaan dirinya telah dijatuhkan hukuman bersalah oleh mahkamah serta masih menunggu keputusan rayuannya.
Kalau selama ini pun respon netizen terhadap kepimpinannya boleh dikata tidak menyebelahinya, pastilah selepas perlantikan Najib nanti keadaan akan bertambah buruk lagi.
Untuk itu, sekurang-kurangnya sehingga kes rayuan di Mahkamah Rayuan diketahui, mungkin tiada sebarang perlantikan sebagai Penasihat Ekonomi buat Najib.
Baik Najib atau para penyokongnya – sabarlah dulu. –
ShahbudinHusin 27/09/2021.

5

2

votes
Article Rating
Kongsikan artikel ini


UMNO TOLAK BERSAMA BERSATU, BERSATU SEDIA LANGGAR UMNO, PAS NAK IKUT MANA?

Sebagaimana yang kita semua sedia maklum, UMNO memang sudah memuktamadkan tidak mahu bersama atau bekerjasama dengan Bersatu bagi menghadapi PRU15 akan datang.
Oleh kerana ketetapan tersebut telah dimuktamadkan oleh Perhimpunan Agung UMNO atau PAU, maka hanya melalui PAU saja ia boleh dibatalkan.
Dalam erti kata lain, selagi ketetapan itu tidak dibatalkan oleh PAU, selagi itulah keputusan tidak mahu bersama itu kekal berkuatkuasa.
Lebih mudah difahami, itulah juga sebenarnya ketetapan kepimpinan UMNO sekarang dalam isu hubungan dengan Bersatu dan dalam hal ini, sudah ramai pemimpin UMNO memberi penegasan demikian.
Selagi kepimpinan UMNO tidak berubah atau sekiranya PRU15 diadakan sebelum pemilihan UMNO yang bermakna Zahid Hamidi masih memimpin parti ketika itu, ertinya tiadakah kerjasama dengan Bersatu.
Mahu tidak mahu, sebagai parti sama-sama parti Melayu, UMNO dan Bersatu akan berlawan sesama sendiri dalam PRU15 nanti.
Dalam konteks yang sama, Bersatu juga memaklumkan mereka hanya akan bekerjasama dengan parti yang sealiran dengan mereka saja.
Presiden Bersatu, Mahiaddin Md Yasin berkata, sememangnya kerjasama parti di bawah PN yang membentuk kerajaan hari ini bersama-sama parti lain seperti UMNO tetap ada, namun kurang jelas hala tuju parti itu pada masa akan datang.
“Hubungan kita dengan parti-parti lain seperti UMNO dalam kerajaan sekarang memang ada di peringkat nasional dan negeri, cuma kita kurang jelas hala tuju ke depan sama ada UMNO akan terus bersama begini atau ada pilihan tersendiri, itu bukan hak saya untuk tentukan.
“Jika mereka sebahagian daripada kita, kita akan bekerjasama. Jika tidak, kita akan ‘langgar’ mereka pada PRU akan datang.
“Ini adalah prinsip kita yang mana saya rasa ia sememangnya diterima oleh semua ahli Bersatu,” tegas Mahiaddin lagi.
Apa yang menarik dalam hubungan UMNO dan Bersatu ini ialah tentang kedudukan sebuah lagi parti Melayu iaitu Pas.
Ketika sama-sama jadi pembangkang, Pas dan UMNO sedia mengenepikan segala perbezaan dan akhirnya bersepakat untuk mendepani PRU15 melalui Muafakat Nasional.
Tetapi, apabila kemudian PH tumbang dan UMNO serta Pas bersama-sama membentuk kerajaan PN yang dipimpin Mahiaddin, Pas tanpa pandang kiri kanan, barangkali hanya kerana kuasa sedang berada dalam tangan Bersatu, telah mengambil keputusan untuk menyertai gabungan PN.
Sejak bersama PN, Pas tidak lagi mengambil berat tentang Muafakat Nasional atau MN, malah mesyuarat bersama UMNO yang dulu kerap diadakan pun sudah mula diabaikan.
Tidak rasmi berpisah, hubungan Pas dan UMNO nyata sudah semakin menjauh sejak ia bersama PN yang ditunjangi Bersatu.
Namun sekarang, pusat kuasa yang dulunya ada pada Bersatu di mana Mahiaddin sebagai Perdana Menteri, telah pun berpindah kepada UMNO dengan Ismail Sabri Yaakob pula menjadi Perdana Menteri.
Lalu, ke mana cinta kasih Pas dalam PRU15 akan datang – kekal bersama PN atau akan rujuk balik kepada UMNO?
Pilihan bagi Pas kali ini ialah ia mesti memilih salah satu daripadanya untuk dipilih bagi dibersamai demi memastikan peluang kemenangan lebih cerah untuk digapai.
Demi kemenangan juga, Pas tidak boleh mengenepikan kedua-duanya dan tidak boleh pula memilih untuk tidur bersama keduanya dalam waktu yang sama kerana UMNO dan Pas boleh dikira sudah berkerat rotan dan berpatah arang hubungan sesama mereka. –
ShahbudinHusin 27/09/2021.

5

2

votes
Article Rating
Kongsikan artikel ini


SEPATUTNYA RM300 JUTA, BUKAN RM30 JUTA….

Didedahkan dalam suatu jawapan bertulis di Parlimen bahawa Kompleks Seri Perdana, kediaman rasmi Perdana Menteri kini sedang dalam proses ubahsuai dengan kos sebanyak RM30 juta.
Perdana Menteri, Ismail Sabri Yaakob berkata, pengubahsuaian Kompleks Seri Perdana dibuat selepas mengambil kira faktor keselamatan selain memastikan imej negara dalam menyambut tetamu utama negara.
“Pengubahsuaian dan naik taraf kediaman ini perlu dilaksanakan mengambil kira faktor keselamatan Perdana Menteri.
“Ini juga adalah untuk memastikan imej negara dalam menyambut tetamu utama negara di program rasmi Perdana Menteri,” katanya dalam jawapan bertulis kepada soalan yang ditanyakan oleh Ahli Parlimen Pokok Sena, Mahfuz Omar.
Ismail Sabri berkata lagi, pengubahsuaian itu merangkumi skop utama seperti penambahbaikan pendawaian elektrikal, mekanikal serta sistem pendingin hawa.
Katanya, ia juga membabitkan pengubahsuaian struktur di Blok Kediaman Rasmi serta penggantian perabot yang uzur dan daif, sesuai dengan status kediaman rasmi Perdana Menteri.
Apa yang difahami di sini ialah ubahsuai dengan kos RM30 juta itu dilakukan untuk menjamin keselamatan Perdana Menteri dan untuk memastikan imej negara sentiasa nampak mengkagumkan di mata tetamu utama negara yang datang melawat Malaysia.
Jika itu hujah dan alasannya, kos baik pulih Seri Perdana sepatutnya bukan RM30 juta, tetapi seharusnya wajib dinaikkan sehingga RM300 juta.
Bukankah apabila lagi tinggi kos belanja ubahsuainya, maka faktor keselamatan untuk Perdana Menteri dapat lebih dipertingkatkan lagi?
Begitu juga untuk menunjukkan imej negara kepada tetamu luar bahawa Perdana Menteri Malaysia mempunyai kediaman yang canggih dan mewah, bukankah ia hanya dapat dilakukan melalui kos ubahsuai yang tinggi berkali-kali ganda?
Apa kekaguman kepada tetamu luar yang dapat diserlahkan dengan hanya RM30 juta berbanding jika RM300 juta?
Oleh itu, jangan berlengah dan jangan segan-segan untuk tambah dan naikkan kosnya sehingga RM300 juta. –
ShahbudinHusin 28/09/2021.

4

3

votes
Article Rating
Kongsikan artikel ini


SUSULAN KECURIAN BARANG KES YANG MEMALUKAN, SPRM PERLU WAJAH BARU & KETUA BARU

Berdasarkan maklumat yang didedahkan oleh sebuah portal berita, salah seorang daripada tiga pegawai SPRM yang ditahan susulan kehilangan wang tunai berjumlah RM25 juta yang merupakan barang bukti siasatan, adalah dikenali sebagai seorang yang bermasalah.
Tetapi, beliau juga dikatakan rapat dengan orang-orang ternama dan dengan demikian, kedudukannya sukar disentuh.
Di kalangan SPRM juga difahamkan, pegawai terbabit ada nickname tersendiri – penyamun anak emas.
Maklumat sebelum ini turut mendedahkan, seorang daripada tiga yang ditahan itu terkait dengan sama dengan dadah dan senjata api.
Tidak pula dipastikan sama ada pegawai bermasalah yang dikenali penyamun anak emas itu adalah orang yang sama yang terbabit dengan dadah dan senjata api.
Dengan keberanian mencuri wang bahan bukti dan menukarkannya dengan wang palsu, ini menunjukkan mereka yang terbabit ini memang punya aura kejahatan yang luar biasa.
Bukan calang-calang orang berani melakukannya, apatah lagi dengan badan bersalut uniform SPRM.
Persoalan lain ialah bagaimana mereka boleh memperolehi wang palsu sebanyak itu untuk ditukarkan dengan wang asli yang dicuri?
Apakah pegawai terbabit memang berkawan rapat dengan golongan penyangak dan gangster yang arif dengan pelbagai aktiviti seperti itu?
Jika demikian, macam mana orang seperti ini boleh bekerja dan berada dalam agensi seperti SPRM?
Apakah Ketua Pesuruhjaya SPRM, Azam Baki tidak pernah tahu perangai anak-anak buahnya?
Jika beliau tidak tahu hal anak-anak buahnya, apa kerjanya selamanya ini sebagai ketua di agensi itu?
Kalau tahu pula, kenapa pegawai terbabit masih dikekalkan dalam SPRM?
Yang turut ingin diketahui juga, apakah ini kejadian pertama barang bukti yang berada di dalam kawalan SPRM dicuri oleh pegawainya sendiri?
Kalau bukan yang pertama, sudah banyak mana kegiatan mencuri itu berlaku dan berleluasa?
Apakah selama ini kegiatan itu langsung tidak pernah terbunyi ke telinga Azam Baki?
Kesimpulan paling mudah, kes penahanan pegawai SPRM yang didakwa mencuri bahan bukti RM25 juta ini, beserta beberapa harta dan wang tunai telah dirampas oleh pihak polis susulan siasatan lanjut, di samping ia merupakan sesuatu yang amat malang bagi agensi terbabit, ini juga menunjukkan tiada alasan lagi untuk Azam Baki tidak berhenti atau diberhentikan.
Sudah sampai masanya SPRM perlu wajah baru dan lebih perlu ia memerlukan seorang ketua yang baru.
– ShahbudinHusin 28/09/2021.

4.6

5

votes
Article Rating
Kongsikan artikel ini


SELEPAS BEBAS DENGAN BAYAR RM1.1 JUTA, LEKEHLAH KALAU AHMAD MASLAN MASIH HADAP JAWATAN TIMBALAN SPEAKER

Setiausaha Agung UMNO, Ahmad Maslan adalah salah seorang pemimpin parti itu yang termasuk dalam kumpulan kluster mahkamah.
Begitu pun, beliau dikira seorang yang hebat kerana ketika masih berdepan kes mahkamah pun, Ismail Sabri Yaakob sebagai Perdana Menteri tetap mahu meletakkannya sebagai Timbalan Speaker Parlimen.
Tiada sesiapa yang lain daripada kluster mahkamah dalam UMNO yang ditawar jawatan dalam kerajaan sebaik Ismail Sabri mengambil alih jawatan Perdana Menteri daripada Mahiaddin Md Yasin melainkan hanya beliau saja.
Ahmad Maslan satu-satunya yang diberi keistimewaan itu, Najib Razak dan Zahid Hamidi pun tidak dapat menandinginya.
Berikutan pencalonannya mendapat bantahan daripada Bersatu yang enggan menyokongnya kerana masih berdepan kes mahkamah, kerajaan Keluarga Malaysia yang benar-benar mengutamakan keluarga UMNO ini sanggup pula menangguhkan pencalonannya bagi membolehkan pindaan Perlembagaan dilakukan terlebih dahulu.
Pindaan itu ialah bagi menambah jawatan Timbalan Speaker Parlimen daripada dua kepada tiga, salah satu diperuntukkan kepada pembangkang.
Untuk itu, pencalonanya yang sepatutnya dibuat dalam sidang Parlimen sekarang ditunda kepada hujung Oktober depan.
Selepas pindaan itu nanti, Ahmad Maslan daripada blok kerajaan dan Nga Kor King daripada blok pembangkang, yang dicalonkan bagi jawatan itu akan terpilih secara automatik untuk menjadi Timbalan Speaker Parlimen bersama Rashid Hasnon yang sudah sedia menduduki salah satu jawatan tersebut.
Makna kata, pindaan Perlembagaan itu bukan sangat dibuat untuk memberi blok pembangkang jawatan Timbalan Speaker, tetapi lebih untuk memastikan Ahmad Maslan tidak terlepas daripada jawatan yang telah dijanjikan.
Tengok…hebat tak Ahmad Maslan, tak sia-sia CGPA 3.85 yang dimilikinya?
Rasa-rasanya belum ada sesiapa yang ingin diberi jawatan, tetapi sampai kerajaan sanggup meminda Perlembagaan bagi tujuan itu.
Tetapi, bermula hari ini Ahmad Maslan bukan lagi anggota kluster mahkamah berikutan keputusan mahkamah membebaskannya daripada pertuduhan gagal mengisytiharkan kepada LHDN ketika menerima wang RM2 juta daripada Najib.
Beliau dibebaskan setelah membayar kompaun RM1.1 juta dan bersama itu, pertuduhan memberi kenyataan palsu kepada SPRM terhadapnya turut digugurkan.
Ahmad Maslan kini adalah seorang yang bebas, walaupun dari segi faktanya, dengan sedia membayar denda RM1.1 juta itu bermakna beliau mengakui kesalahannya.
Kalau yakin tidak bersalah, lebih baik untuk berlawan dan menang di mahkamah daripada membayar kompaun yang bukan sedikit yang khabarnya dipinjam daripada kawan-kawannya.
Baiknya hati kawan-kawan dia, siapa agaknya antara kawan-kawannya itu?
Adakah mereka itu pemimpin UMNO juga, kawan sekolah, kawan-kawan peniaga yang dikenalinya sewaktu jadi timbalan menteri sebelum ini atau orang tertentu dalam kluster mahkamah sekarang?
Siapa pun yang menolong beliau membayar kompaunnya itu, yang penting beliau kini sudah boleh “left grup” kumpulan kluster mahkamah dengan jiwa yang tenang.
Cuma, dengan menjadi orang yang bukan lagi terkait kes mahkamah sekarang ini, Ahmad Maslan rasanya tidak sesuai lagi terus menanti jawatan Timbalan Speaker Parlimen yang ingin diberikan Perdana Menteri kepadanya sebelum ini.
Jawatan itu boleh diperolehinya dalam keadaan dirinya masih ada kes mahkamah, malah kerajaan sanggup meminda Perlembagaan untuk memberi jawatan itu kepadanya.
Jadi, dengan sudah dibebaskan oleh mahkamah dan membayar kompaun RM1.1 juta, buat apa lagi menanti jawatan yang sama?
Ahmad Maslan dan bersama dengan UMNO dalam hal ini, mesti menuntut jawatan yang besar daripada Perdana Menteri.
Jawatan yang ternampak paling cocok untuk dirangkulnya, sesuai pula dengan UMNO sudah menunjangi kerajaan ialah Speaker Parlimen itu sendiri.
Jadi Speaker baru ada kelas Mat…lekehlah kalau masih hadap Timbalan Speaker juga.
Kalau masih tunggu lagi jawatan Timbalan Speaker, baik tak payah bayar denda RM1.1 juta, sebab dengan title kluster mahkamah pun nantinya akan dapat juga jawatan yang sama. –
ShahbudinHusin 29/09/2021.

4.7

3

votes
Article Rating
Kongsikan artikel ini


BAWA KELUAR PERABOT SERI PERDANA – INI JAWAPAN NAJIB KEPADA MAHIADDIN

La… tak sanggup percaya bahawa saya dijadikan alasan PM8 untuk meluluskan projek ubahsuai dan NAIK TARAF kediaman Seri Perdana.
Ceritanya begini.
Selepas kalah PRU14, saya dan keluarga saya diberikan masa beberapa jam sahaja untuk meninggalkan Seri Perdana sebab PM7 percaya bahawa ada banyak rahsia tersimpan di sana.
Tapi surat saya tidak dibalas.
Pada bulan Ogos 2019 (seperti lampiran), saya sekali lagi ulang surat untuk permintaan yang sama.
Setelah 14 bulan kemudian pada 21 Oktober 2020, Jabatan Perdana Menteri (JPM) baru membalas dan menyatakan mereka bersetuju dengan syarat hanya senarai barang-barang termasuk perabot yang dapat dibuktikan adalah dibeli oleh saya dan bukan aset kerajaan dibenarkan.
Senarai tersebut diperiksa dan diluluskan JPM.
Sehubung dengan itu, JPM pun menulis satu lagi surat pada 18 Nov 2020 (tengok lampiran) kepada saya untuk suruh saya angkat balik barang-barang peribadi saya SEPERTI DALAM SENARAI MUKTAMAD. Diberi tempoh masa 2 minggu kepada pihak saya untuk selesaikan pemindahan sebelum 3 Disember 2020.
(Projek naik taraf difahamkan telah diluluskan bulan Januari 2021 dan kerja fizikal naik taraf bermula bulan Mac 2021)
Masa itu, staff saya pelik kenapa tiba-tiba kita disuruh untuk ambil balik barang-barang tersebut dengan begitu laju.
Rupa-rupanya seorang pengurus baharu Seri Perdana telah dilantik (yang kami diberitahu merupakan saudara PM8) dan mereka memberitahu kita bahawa PM8 ada rancangan untuk menaik taraf Seri Perdana sebab dia mahu pindah ke sana.
(Antara cadangan mereka ialah untuk memperluaskan bahagian dapur sebab mereka kata ruang dapur sedia ada terlalu kecil)
Itulah cerita sebenarnya.
Kita hanya dibenarkan untuk keluarkan barang-barangan dari senarai muktamad diluluskan dan diberi JPM. Bukan ikut suka hati kita.
Hanya mereka yang tertipu dengan manifesto bukan kitab PH (ya, ditulis oleh ketua penerangan PPBM) sahaja yang akan percaya bahawa saya mengambil balik barang peribadi, perabot dibeli sendiri yang sudah lama serta hadiah diberi kepada saya memaksa kerajaan PM8 untuk luluskan ubah suai serta naik taraf kediaman Seri Perdana dengan jumlah RM38.5 juta oleh seorang yang kononnya tiada niat untuk tinggal di sana.
Habis tu, nak belanja RM38.5 juta untuk apa? Untuk dibiarkan kosong tanpa sesiapa mahu duduk di sana?
Jangan gunakan saya sebagai alasan sekiranya ianya niat kamu untuk belanja RM38.5 juta untuk kediaman pada ketika sendiri beritahu Rakyat bahawa kerajaan tak ada banyak wang lagi untuk bantu Rakyat.
Lagipun, perabot-perabot lama dibeli saya yang JPM arahkan untuk kami keluarkan dari Seri Perdana masih simpan di warehouse sebab saya masih berpuas hati dengan perabot saya di rumah saya.
Tak digunakan langsung.
Jika kerajaan ada niat, saya setuju untuk berikan secara percuma kepada kerajaan.
Hanya perlu berhubung dengan pegawai saya dan datang warehouse untuk pilih.
NAJIB RAZAK
Bekas Perdana Menteri.

3.4

5

votes
Article Rating
Kongsikan artikel ini


NAJIB, SILA JAWAB DAKWAAN BAWA KELUAR PERABOT SERI PERDANA?

Saya ingin memberikan penjelasan berhubung kerja-kerja membaik pulih Seri Perdana yang diluluskan semasa pentadbiran saya sebagai Perdana Menteri.
Ketika saya mula menjawat jawatan Perdana Menteri pada bulan Mac 2020, saya telah menerima laporan daripada Jabatan Perdana Menteri (JPM) berhubung kerosakan fizikal Seri Perdana yang merupakan bangunan rasmi JPM.
Kerosakan ini melibatkan kebocoran, sistem pencahayaan yang telah lama serta keadaan fizikal lantai dan bumbung yang telah rosak atau usang. Kebocoran bumbung Seri Perdana dan sistem perpaipan telah menyebabkan kerosakan perabot built-in, lantai kayu, panel dinding dan siling bangunan.
Selain itu, saya juga dimaklumkan bahawa pendawaian elektrik, pencahayaan dan peralatan mekanikal seperti penghawa dingin juga perlu dibaik pulih kerana telah terlalu usang. Menurut pandangan pakar, sistem pendawaian bangunan Seri Perdana yang berusia lebih 20 tahun boleh mendatangkan risiko kebakaran jika tidak dibaik pulih segera.
Berdasarkan laporan yang saya terima, pihak JPM juga mengesyorkan agar perolehan perabot dibuat memandangkan kebanyakan aset perabot di Seri Perdana yang didakwa milik peribadi mantan Perdana Menteri Keenam telah dipindah keluar.
Oleh kerana bangunan Seri Perdana mengalami kerosakan fizikal yang teruk selain sistem pendawaian dan mekanikal yang telah usang, sebahagian besar daripada kos membaik pulih Seri Perdana adalah melibatkan kerja-kerja binaan, pendawaian elektrik dan mekanikal. Saiz Seri Perdana yang berkeluasan lebih 56,000 kaki persegi juga menyebabkan kos baik pulih bangunan milik kerajaan ini agak tinggi.
Keputusan membaik pulih Seri Perdana dibuat untuk memulihara bangunan milik kerajaan yang menjadi lambang institusi Ketua Kerajaan dan imej negara ini kepada keadaannya yang asal. Jika ia tidak dibaik pulih dengan segera, bangunan warisan kerajaan ini akan mengalami kerosakan yang lebih teruk pada masa hadapan dan kos membaik pulih pastinya akan meningkat.
Untuk memastikan proses baik pulih dilaksanakan mengikut spesifikasi yang ditetapkan dengan hasil yang berkualiti, kerja-kerja baik pulih dipantau rapat oleh sebuah Pasukan Petugas yang dianggotai oleh pegawai-pegawai Jabatan Kerjaraya dan Jabatan Perdana Menteri.
Saya percaya Jabatan Kerjaraya dan Jabatan Perdana Menteri yang terlibat secara langsung dalam urusan membaik pulih Seri Perdana mempunyai maklumat yang terperinci berhubung pelaksanaan projek ini.
Selaras dengan prinsip ketelusan dan integriti yang diamalkan oleh Kerajaan, jabatan yang berkenaan boleh tampil untuk memberikan penjelasan kepada orang ramai berkenaan perkara ini.
Untuk rekod, saya tidak pernah menduduki Seri Perdana sepanjang saya berkhidmat sebagai Perdana Menteri.
TAN SRI DATO’ HAJI MUHYIDDIN BIN HAJI MOHD YASSIN
Mantan Perdana Menteri Ke-8
30 September 2021

0

0

votes
Article Rating
Kongsikan artikel ini


UMNO JANGAN KUTUK LEBIH2, UBAHSUAI SERI PERDANA DILAKUKAN KERAJAAN YANG SAMA

Sesiapa yang sebelum ini menyebarkan berita bahawa kos ubahsuai Seri Perdana adalah sebanyak RM30 juta, ternyata mereka itu telah melakukan fitnah terhadap kerajaan.
Kos yang sebenarnya bukanlah RM30 juta, tetapi RM38.5 juta iaitu lebih tinggi daripada angka yang difitnahkan itu.
Maka, sebelum dapat surat saman, baik cepat-cepat buat pembetulan serta minta maaf kepada kerajaan.
Dengan kos ubahsuai sebanyak RM38.5 juta itu, manakala kos asal pembinaan Seri Perdana itu sendiri pada 1997 lalu hanya RM24 juta, tentu kita dapat membayangkan betapa hebat hasil pengubahsuaian tersebut.
Macam kita beli beli rumah dengan harga RM500 ribu, tetapi beberapa tahun kemudian kita mengubahsuainya dengan kos RM700 ribu iaitu lebih tinggi daripada harga membeli rumah itu, sudah tentulah rumah kita itu menjadi yang terhebat di persekitaran tempat kita tinggal.
Begitulah juga dengan Seri Perdana ini, kalau dengan kos RM24 juta membinanya saja kita sudah dapat rasakan gahnya kediaman untuk Perdana Menteri itu, maka tentulah dengan kos ubahsuai RM38.5 juta itu akan menjadikan Seri Perdana jauh lebih gah, megah dan gemerlapan lagi.
Dilaporkan juga, kelulusan projek ubahsuai itu telah diluluskan pada Mac lalu dan sehingga ini kerja-kerja yang dijalankan sudah mencapai tahap siap sebanyak 74 peratus.
Dijangka ia akan siap sepenuhnya pada awal Disember ini.
Bermakna, walaupun berita mengenai ubahsuai Seri Perdana ini hanya diketahui berdasarkan jawapan bertulis Perdana Menteri, Ismail Sabri Yaakob di Parlimen awal minggu ini, tetapi ia sebenarnya telah diluluskan ketika era kekuasaan Mahiaddin Md Yasin lagi.
Adakah ini bermakna Mahiaddin sebenarnya ingin berkuasa lebih lama lagi sebagai Perdana Menteri dan memang ingin tinggal di Seri Perdana?
Jika beliau tidak ingin tinggal di situ, untuk apa Seri Perdana diubahsuai dengan kos sebanyak itu?
Tambahan lagi, dengan antara alasan kerja ubah suai itu diwajarkan ialah untuk memberi lebih keselamatan kepada Perdana Menteri serta menukar perabotnya yang didakwa sudah usang, bukankah ia bermakna memang Mahiaddin ada hasrat tinggal di Seri Perdana?
Cuma, oleh kerana beliau kemudian terpaksa meletak jawatan pada 16 Ogos lalu, tak tercapailah hasratnya itu.
Akhirnya, yang untung ialah Ismail Sabri yang dapat duduk di Seri Perdana tidak lama lagi dalam keadaan kediaman itu telah siap diubahsuai dengan sentuhan kemewahan seumpama pengantin lepas bersanding dapat masuk ke rumah yang serba baru.
Sebab itu, walaupun kelulusan dilakukan ketika era kekuasaan Mahiaddin, UMNO dan para pemimpinnya tak usahnya mengutuk lebih-lebih berkenaan ubahsuai Seri Perdana itu.
Tidak wajar juga untuk UMNO mengelak seolah-olah mereka tidak terpalit dengan beban projek ubahsuai itu.
Selain Perdana Menteri daripada UMNO sendiri yang dapat nikmatnya, kelulusannya juga dilakukan oleh kerajaan sama yang diwarisi Ismail Sabri sekarang.
Oleh kerana Ismail Sabri adalah mewarisi kerajaan Mahiaddin, bahkan anggota kabinetnya hampir 100 peratus sama, tanggunglah juga bebannya bersama-sama.
– ShahbudinHusin 30/09/2021.

0

0

votes
Article Rating
Kongsikan artikel ini


DUA SOALAN MUDAH UNTUK NAJIB

Sehari dua ini nampaknya sibuk benar Najib Razak mempertahankan diri dan keluarganya berhubung isu ubahsuai Seri Perdana.
Bermula dengan mengkritik Mahiaddin Md Yasin kerana meluluskan ubahsuai Seri Perdana sebanyak RM38.5 juta ketika wabak Covid19 sedang melanda negara, kaitan yang ditimbulkan selepas itu memaksa beliau lebih banyak mempertahankan dirinya.
Ia berikutan kenyataan Mahiaddin berkaitan perlunya ubahsuai itu dilakukan yang antaranya adalah disebabkan ada perabot di Seri Perdana telah dibawa keluar oleh Najib atas alasan ia milik peribadinya.
Kemudian, bertebaran pula di media sosial beberapa keping gambar yang memperlihatkan keadaan di Seri Perdana sebelum diubahsuai yang antara lain menunjukkan lantai yang sudah rosak, usang dan ditakungi air.
Tidak cukup dengan itu, ditimbulkan juga kembali berkenaan dakwaan yang pernah timbul pada 2010 lalu tentang kos ubahsuai Seri Perdana sebanyak RM65 juta.
Najib adalah Perdana Menteri ketika itu.
Pada umumnya, semua persoalan yang berlegar di media sosial, baik berkaitan perabot yang dibawanya keluar atau ubahsuai Seri Perdana sebanyak RM65 juta ketika pemerintahannya itu, ianya telah dijawab dan dijelaskan oleh bekas Perdana Menteri itu melalui laman sosialnya.
Sambil memberi penjelasan, tidak lupa Najib terus menyerang Mahiaddin berkaitan ubahsuai itu, termasuk mempertikai tujuan melakukannya jika tiada niat untuk mendiami Seri Perdana.
Berkaitan ubahsuai RM65 juta itu, Najib menegaskan bahawa ia tidak pernah berlaku dan timbul kerana salah faham DAP terhadap Bajet 2011 ketika itu.
Seterusnya, Najib merayu agar janganlah dirinya difitnah lagi dengan tohmahan ubahsuai sebanyak RM65 juta itu.
Tambahan lagi, sebagaimana kita semua sedar, tidak pernah sama sekali didedahkan sehingga ini, baik melalui kenyataan rasmi kerajaan atau jawapan di Parlimen berhubung ubahsuai sebanyak RM65 juta itu.
Ada ada tidak ubahsuai dilakukan Najib itu kekal misteri sehingga kini.
Begitu pun, melalui gambaran yang diberi oleh beberapa kenalan yang pernah berkunjung ke Seri Perdana sewaktu Tun Abdullah Badawi dan Najib menjadi Perdana Menteri, semuanya menyatakan dengan pasti ada perbezaan dari segi hiasan dalaman dan perabot di kediaman itu.
Kata mereka, ketika Najib menduduki Seri Perdana selepas mengambil alih jawatan Perdana Menteri pada 2009, keadaannya begitu jauh berbeza dengan ketika ia didiami oleh Tun Abdullah sebelum itu.
Antara perbezaan yang diingati mereka ialah dari segi warna hiasan dalaman, pilihan perabot dan lampu-lampu.
Dalam hal ini, Najib sendiri dalam penjelasannya tidak pernah menyatakan secara jelas atau berterus-terang tentang sama ada pernah melakukan ubahsuai atau pun tidak sebelum beliau menduduki Seri Perdana.
Yang dinyatakan olehnya hanyalah ubahsuai sebanyak RM65 juta itu sebagai fitnah dan tidak benar.
Jadi, ada dua soalan di sini buat Najib – pertama, pernah atau tidak beliau melakukan ubahsuai Seri Perdana selepas menjadi Perdana Menteri pada 2009 dan kedua, jika ada ubahsuai dilakukan, berapakah kos penggunaan dana kerajaan yang digunakan untuk kerja-kerja itu?
Rasa-rasanya tidak susah untuk Najib menjawab dua soalan mudah ini. –
ShahbudinHusin 01/10/2021.

5

3

votes
Article Rating
Kongsikan artikel ini


ISMAIL SABRI LEBIH WAJIB JANGAN BUAT2 LUPA KES KEMATIAN ADIB

Secara tiba-tiba kes kematian anggota bomba, Muhammad Adib Mohd Kassim dalam tragedi rusuhan kuil di Subang yang masih belum terungkai muncul kembali menjadi perbualan dalam sehari dua ini.
Ia susulan kenyataan Zuraida Kamaruddin, Menteri Perusahaan Perladangan dan Komodoti yang mengatakan kes tersebut ditutup buat sementara waktu dan hanya akan dibuka semula sekiranya ada bukti baru diperolehi.
Sehubungan itu, tambah Zuraida, kerajaan kini akan memberi fokus terhadap keperluan keluarga Allahyarham Muhammad Adib.
“Kes mungkin akan dibuka semula sekiranya ada keterangan, maklumat dan bukti baru yang boleh digunakan,” ujar beliau lagi.
Pelbagai pihak, termasuk Presiden UMNO, Ahmad Zahid Hamidi nyata tidak setuju dengan kenyataan Zuraida itu.
Rata-rata mahukan kes Muhammad Adib diselesaikan melalui usaha mencari siapa yang terlibat dalam kematiannya, seterusnya membawa mereka yang terbabit ke muka pengadilan.
Tiada pilihan lain dalam penyelesaian kes Muhammad Adib ini, jauh sekali untuk menutupnya begitu saja, walau disusuli dengan pelbagai bantuan kepada keluarganya.
Sebenarnya munculnya semula kes itu pada waktu ini, di waktu Ismail Sabri memegang jawatan Perdana Menteri adalah sesuatu yang sangat sesuai untuk mencari kebenaran dan menguji kedudukan beliau bersama kuasa yang ada padanya.
Ini kerana sewaktu beliau menjadi Ketua Pembangkang dulu, kes Muhammad Adib inilah antara yang kuat diratibnya untuk menunjukkan kononnya beliau pembela kematian bekas anggota bomba itu, selain bertujuan untuk memperlekeh kewibawaan kerajaan PH.
Bagi tujuan itu, mari kita singkap balik tulisan di laman FB Ismail Sabri bertarikh 14 Disember 2019 dahulu :-
~~~~~~~~~~~~~~~~~~~~~~~~~~~~~~~~~
APA PERKEMBANGAN KES ADIB? JANGAN BUAT-BUAT LUPA
Dato’ Sri Ismail Sabri Yaakob
Ketua Pembangkang Parlimen Malaysia
Naib Presiden UMNO Malaysia
14 Disember 2019
Telah lebih tiga bulan sejak Mahkamah Koroner Shah Alam memutuskan kematian anggota bomba Muhammad Adib Mohd Kassim yang parah dalam rusuhan ketika kekecohan di tapak Kuil Sri Maha Mariamman, USJ 25, Subang Jaya tahun lepas adalah akibat perbuatan jenayah yang dilakukan lebih dua atau tiga individu yang tidak diketahui.
Namun apakah susulan daripada keputusan tersebut? Sehingga kini Peguam Negara masih gagal memulakan pendakwaan terhadap suspek malah lebih menjadi tanda soal di manakah keberadaan suspek yang menyebabkan kematian Adib? Mereka dibebaskan atas jaminan pihak polis tetapi di manakah mereka?
Adakah kes ini akhirnya nanti akan terus sunyi dan akhirnya tiada pembelaan? Pihak Peguam Negara juga harus membuat kenyataan kenapa sehingga kini tiada sebarang arahan untuk kes ini dibicarakan?
Justeru, saya mendesak agar kes ini disegerakan agar rakyat tidak terus menganggap ada ‘tangan-tangan ghaib’ yang mengawal undang-undang negara.
Kes Arwah Adib juga perlu disegerakan bagi membuktikan kerajaan di bawah pimpinan Pakatan Harapan benar-benar mengamalkan ketelusan dan tidak mengamalkan ‘rule of jungle’.
#bubarparlimen
~~~~~~~~~~~~~~~~~~~~~~~~~~~~~~~~~~
Dahulu ketika menjadi Ketua Pembangkang, beliau menuntut agar kerajaan bertindak membela kematian Muhammad Adib serta jangan buat-buat lupa mengenainya.
Sekarang beliau adalah Perdana Menteri, semua kuasa dalam tangannya dan Peguam Negara juga dalam kawalannya, maka kita wajib menuntut apa tindakan yang mampu dilakukannya?
Jangan pula buat-buat lupa bila dalam tangan sudah ada kuasa?
Kalau setakat gah bercakap ketika tiada kuasa, tetapi senyap seribu bahasa setelah ada kuasa untuk membela kematian Muhammad Adib ini, baiklah berhenti saja jadi Perdana Menteri.
Kalau kes ini pun tak boleh diselesaikan, usah mimpilah perjuangan lain akan diutamakan. –
ShahbudinHusin 01/10/2021.

3

1

vote
Article Rating
Kongsikan artikel ini


ADAKAH INI SOP BARU PEGUAM NEGARA, SPRM? SOAL PH

Majlis Presiden Pakatan Harapan amat risau dengan trend kes mahkamah melibatkan individu-individu berprofil tinggi serta penyokong parti pemerintah yang telah dilepaskan atau dibebaskan dari pendakwaan dengan sama ada memulangkan sejumlah wang yang didakwa diterima secara tidak sah atau dengan membuat bayaran kompaun.
Terbaharu adalah kes yang melibatkan Datuk Seri Ahmad Maslan, Ahli Parlimen Pontian merangkap Setiausaha Agung UMNO yang didakwa menerima sejumlah wang dari Dato’ Sri Najib Razak yang dipercayai dana 1MDB.
Ahmad Maslan telah dilepas dan dibebaskan dari pertuduhan tersebut setelah beliau membayar kompaun walaupun perbicaraan telah bermula, dan walaupun media melaporkan pada mulanya beliau enggan membayar kompaun dan mahu kes ini dibicarakan.
Oleh yang demikian, kami menggesa Peguam Negara untuk beri penjelasan memandangkan keputusan untuk mendakwa atau menarik pendakwaan terhadap seseorang itu terletak di tangan Peguam Negara.
Peguam Negara juga perlu menjelaskan apakah ini akan menjadi operasi prosedur standard (SOP) baharu terutama bagi kes-kes mahkamah berprofil tinggi yang lain.
Adakah SOP kini membolehkan seseorang boleh didakwa mencuri wang untuk dilepaskan dengan membayar balik sebahagian daripada “barang kes” tersebut?
Majlis Presiden juga kesal dengan sikap acuh tak acuh Suruhanjaya Pencegah Rasuah Malaysia(SPRM) yang mengiakan trend baharu ini.
Bolehkah SPRM memberikan penyelesaian serupa kepada semua kes rasuah dengan pembayaran balik wang sogokan yang dirampas sepertimana yang membabitkan ahli politik penyokong kerajaan?
Demi menegakkan kedaulatan undang-undang dan konsep negara hukum (rule of law), trend baharu Peguam Negara dan SPRM ini jelas melanggari prinsip bahawasnya keadilan itu bukan sahaja mesti dilakukan tetapi juga mesti disaksi dilakukan (“justice must not only be done, it must also be seen to be done”).
Tanpa ketelusan dan penguatkuasaan undang-undang yang adil, hasrat Ketua Pesuruhjaya SPRM Azam Baki agar SPRM mencapai taraf antarabangsa sukar dicapai.
Anwar Ibrahim
Parti Keadilan Rakyat (KEADILAN)
Mohamad Sabu
Parti Amanah Negara (AMANAH)
Lim Guan Eng
Parti Tindakan Demokratik (DAP)
Madius Tangau
Pertubuhan Kinabalu Progresif Bersatu (UPKO)

5

1

vote
Article Rating
Kongsikan artikel ini


BERSATU USAH BERHARAP LAGI KEPADA KERJASAMA UMNO, LEBIH BERMARUAH JIKA HUBUNGAN DIPUTUSKAN TERUS

Bersatu melalui kenyataan Mahiaddin Md Yasin baru-baru ini menyatakan parti itu sedia “melanggar” UMNO pada PRU15 akan datang.
Katanya, Bersatu hanya akan bekerjasama dengan parti yang sealiran dengan mereka saja.
“Walaupun kerjasama dalam membentuk kerajaan hari ini masih ada bersama UMNO, namun kita kurang jelas hala tuju parti itu pada masa akan datang.
“Jika tiada kerjasama, kita sedia ‘langgar’ mereka dan saya rasa ini sememangnya prinsip yang diterima oleh ahli-ahli Bersatu,” tegas Presiden Bersatu merangkap Pengerusi PN itu lagi.
Semalam pula, ketika bercakap dengan media di Sabah, Mahiaddin sekali lagi mengulangi perkara yang sama.
Menurut beliau, Bersatu bukan saja sedia berdepan dengan UMNO jika parti itu memutuskan enggan bekerjasama dengan mereka, malah pihaknya ada strategi sendiri untuk menghadapi keadaan itu.
“Jadi apabila kita terpaksa bertembung dengan UMNO, kita sedia hadapinya.
“Itu realiti politik dan kita ada strategi serta cara kita, akhirnya kita serah kepada rakyat tentukan parti mana yang terbaik untuk pilihan mereka,” katanya
Dalam kedua-dua kenyataan itu, di sebalik mengatakan sedia “melanggar” UMNO dan ada strategi sendiri untuk berdepan parti itu, Mahiaddin nampaknya masih berlapik dengan menyebut ayat – sekiranya UMNO enggan bekerjasama dengan Bersatu.
Ini tidak lain menunjukkan Mahiaddin dan Bersatu seolah-olah masih berharap UMNO sedia bekerjasama dengan mereka.
Seolah-olahnya juga ia suatu bentuk ugutan halus kepada UMNO.
Sebenarnya hanya membuang masa saja Bersatu mengharapkan masih ad kerjasama daripada UMNO, malah mengulang-ulangnya menunjukkan Bersatu terlalu bergantung nyawa kepada UMNO.
Nampak lekeh sangat Bersatu dan Mahiaddin dengan perlakuan sedemikian, sedangkan UMNO melalui ketetapan PAU dan keputusan MT telah pun memuktamadkan keputusan tiada kerjasama dengan Bersatu.
Lebih daripada itu, ketika kerusi Perdana Menteri dipegang oleh Bersatu pun UMNO tidak mahu bekerjasama dengan Bersatu, logiknya tentulah setelah berjaya merampas kerusi tersebut, keengganan kepada bekerjasama dengan Bersatu bertambah tebal lagi sekarang ini.
Oleh itu, sia-sia saja Mahiaddin terus bercakap atau mengeluarkan ayat yang menggambarkan Bersatu masih menaruh harapan kepada kerjasama daripada UMNO.
Lagi pula, semakin menunjukkan pengharapan itu, lagi semakin sombong dan bongkak UMNO dibuatnya.
Lupakan saja UMNO, sebaliknya Bersatu mesti mengukuhkan kekuatannya sendiri sambil mempererat lagi hubungan dengan rakan-rakan dalam PN, khususnya Pas yang kini menguasai tiga negeri – Kelantan, Terengganu dan Kedah.
Selagi Bersatu dapat menjadikan Pas sekutu mereka, gah macam mana sekali pun UMNO bertempik tentang kekuatan mereka, realitinya tidak semudah itu mereka mampu memenangi PRU15 secara bersendirian.
Biarkan saja UMNO syok sendiri dengan kekuatannya itu, walaupun hakikatnya ia sedang mengalami banyak penyakit dan perlu dialisis secara berjadual untuk kekal bernyawa lagi.
Kenyataan Zahid Hamidi baru-baru ini yang meragui sama ada Muafakat Nasional masih wujud atau sebaliknya adalah suatu kelebihan buat Bersatu kerana ia menggambarkan UMNO sendiri seperti sudah tiada selera lagi terhadap Pas.
Apabila Presiden UMNO sendiri tidak tahu MN masih wujud atau tidak, kesimpulan mudahnya ialah memang sudah berkuburlah gabungan itu.
Ini sepatutnya menjadikan Bersatu mengukuhkan lagi hubungan dengan Pas dan melupakan terus UMNO buat selama-lamanya.
Lebih cantik lagi, jika UMNO boleh membuat ketetapan tiada kerjasama dengan Bersatu, inilah masanya juga Bersatu perlu membalasnya dengan membuat ketetapan mereka juga tidak perlu lagi bekerjasama dengan UMNO –
ShahbudinHusin 03/10/2021.

4.5

2

votes
Article Rating
Kongsikan artikel ini


PRU15 ADALAH ‘TOTAL WAR’ UMNO DENGAN BERSATU – AHLI MT UMNO

Goebbel Menteri Propaganda Nazri zaman Hitler istihar “total war” terhadap tentera Bersekutu. Hitler marah, bandar Dresden German diserang sehingga musnah.
Apa maksud “Total War?” Ia peperangan guna senjata tanpa batas. Agensi, jawatan, media, wang, kehakimandan dan undang undang. Objektifnya ialah asalkan “menang”.
Apakah pertembungan UMNO-PPBM di PRU ke 15 adalah total war? Muhyiddin nampaknya tidak berhenti bercakap isu UMNO lawan PPBM.
https://m.malaysiakini.com/news/593774
Apakah PPBM lawan UMNO adalah “total war”? Keberadaan PPBM hasil 15 MP lompat dari UMNO. UMNO dan PPBM tidak akan mengalah siapa miliki 15 kerusi tersebut.
Sebab itu penentuannya di PRU 15. Total war pasti berlaku. Selagi UMNO ada, PPBM sukar hidup. PPBM tidak akan lupa, parti itu hilang Johor dan Perak kerana UMNO.
Apatah lagi Muhyiddin tersingkir sebagai PM kerana UMNO. Muhyiddin pasti menyesal kerana gagal memadamkan UMNO masa dia jadi PM.
Komen menghina UMNO oleh Muhyiddin yang dipetik dari satu video (lampiran) tidak akan dilupakan. Dia hina UMNO bila ditanya, sama ada dia akan masuk balik UMNO.
..”Bodohlah saya, parti yang tonggang langgang. Dah masuk longkang. Dah kalah teruk, dah hancur dah. Tak ada sentimen. UMNO sudah tidak wujud lagi”
“Sepatutnya sudah sampai masanya orang Melayu memikirkan bahawa UMNO sudah tidak wujud lagi. Tinggalkan UMNO. Tidak ada maknanya lagi”.
“Takkan hari ini, dalam keadaan begini, ada orang berpusu pusu nak jadi ahli UMNO. Nak isi borang parti. Bukan sahaja dah kalah, tapi dah rosak”.
Bila diminta mengulas keputusan PAU UMNO, respond Muhyiddin ialah, “Oh adalah lagi PAU. Ingatkan dah kena TAPAU.
Wajar Presiden PPBM mendedahkan berapa jumlah ahli PPBM dan cawangannya mengikut Bahagian. Baru kita tahu parti mana yang kena TAPAU.
DR. PUAD ZARKASHi
Ahli MT UMNO.

0

0

votes
Article Rating
Kongsikan artikel ini


FORMULA PAS SOKONG PENYANDANG BERERTI MEREKA TERANG2 MENOLAK KUMPULAN HAMZAH ZAINUDDIN

Dalam permusuhan yang kian membara antara UMNO dan Bersatu, Pas yang mengharapkan kedua-dua parti itu dapat saling bekerjasama dalam PRU15 telah menampilkan formula penyelesaian yang dianggap dapat menjernihkan keadaan.
Timbalan Presiden Pas, Tuan Ibrahim Tuan Man berkata, pihaknya teguh dengan pendirian mengekalkan kerusi tradisi mana-mana parti sama ada miliknya, UMNO mahupun Bersatu.
“Jika dalam PRU lalu, kerusi itu milik UMNO, maka kita akan sokong UMNO dan begitulah sebaliknya, kalau milik Bersatu.
“Asas kita dalam muafakat politik adalah untuk mengelakkan pergandingan tiga penjuru, jadi itu adalah antara kaedah yang akan diambil,” ujarnya lagi.
Selain itu, tambah Menteri Alam Sekitar itu lagi, sekiranya berlaku pertembungan antara UMNO dan Bersatu di mana-mana kerusi, Pas hanya akan mengundi parti penyandang iaitu siapa yang memenanginya pada PRU14 lalu.
“Formula inilah antara yang akan diguna pakai Pas sebagai panduan kepada 2.2 juta ahlinya pada hari pembuangan undi nanti,” jelas Tuan Ibrahim lagi.
Sekali imbas, memang ternampak logik dan munasabah formula penyelesaian yang dikemukakan Pas ini.
Tetapi, harus diingat dalam PRU14 pada 2018 lalu, Bersatu hanya menang 13 kerusi Parlimen berbanding UMNO yang menang sebanyak 54 kerusi.
Daripada 13 kerusi itu, ia kemudian berpecah pula kepada Pejuang, Muda dan Bebas.
Yang kekal bersama Bersatu hanyalah 6 Ahli Parlimen saja.
Begitu pun, berikutan ada yang melompat katak daripada UMNO dan PKR ke dalam Bersatu, jumlah Ahli Parlimen dalam parti itu sekarang ialah 31 orang.
Dalam konteks untuk menyatukan UMNO dengan Bersatu, isu yang paling menjadi pertikaian ialah kedudukan kerusi Parlimen milik UMNO yang dibawa lari oleh pemimpin yang melompat ke dalam Bersatu.
Jumlah Ahli Parlimen UMNO yang melompat menyertai Bersatu ialah 15 di mana mereka ini lebih dikenali sebagai Kumpulan Hamzah Zainuddin.
UMNO berkeras mahu mengambil balik kerusi tersebut, manakala Ahli Parlimen yang sudah berada dalam Bersatu itu tentu saja mahu bertanding semula, tambahan lagi sebahagiannya berjawatan menteri, timbalan menteri dan lain-lain yang bergaji sekarang ini.
Dalam hal ini, jika formula Pas yang dilontarkan Tuan Ibrahim itu mahu diterima, apakah ia bermakna Bersatu hanya sesuai bertanding di 13 kerusi Parlimen saja pada PRU15 nanti?
Apakah formula itu juga bererti Pas dengan sendirinya menolak keperluan Kumpulan Hamzah Zainuddin untuk terus bertanding lagi pada PRU akan datang ini?
Dan kiranya berlaku pula pertandingan antara UMNO dengan Bersatu di 15 kerusi Parlimen terbabit, sejauh mana Pas benar-benar berpegang kepada pendirian untuk hanya menyokong calon daripada parti penyandang iaitu calon yang mewakili UMNO?
Jika pendirian tersebut kekal sebagai pendiriannya, bukankah parti itu adalah anggota gabungan dalam Perikatan Nasional atau PN yang ditunjangi oleh Bersatu sekarang ini?
Sampai hatikah Pas tidak menyokong calon daripada PN sendiri iaitu gabungan yang dianggotainya demi formula menyokong calon parti penyandang, walhal mereka tiada apa-apa hubungan rasmi pun dengan UMNO?
Apa agaknya reaksi Bersatu, khususnya Kumpulan Hamzah Zainuddin dengan formula Pas ini? –
ShahbudinHusin 04/10/2021.

5

2

votes
Article Rating
Kongsikan artikel ini